**UNIUNEA NAŢIONALĂ A BAROURILOR DIN ROMÂNIA**

**CONSILIUL UNIUNII**

**HOTĂRÂREA nr. 193**

***10-11 septembrie 2021***

*În baza art. 65 lit. a), b) și c) din Legea nr. 51/1995 pentru organizarea și exercitarea profesiei de avocat, republicată,*

*Ținând cont de dispozițiile art. 28 alin. (8) din Hotărârea Consiliului Uniunii Naționale a Barourilor din România (UNBR) nr. 5/2011 privind aprobarea Regulamentului de organizare și funcționare a Uniunii Naționale a Barourilor din România și de desfășurare a ședințelor Consiliului Uniunii Naționale a Barourilor din România, precum și de prevederile Regulamentul de lucru al comisiilor și grupurilor de lucru ale UNBR, astfel cum a fost modificat și completat prin Hotărârea Consiliului UNBR nr. 77/17-18 iulie 2020, astfel cum a fost republicat prin Hotărârea Consiliului UNBR nr. 84/17-18 iulie 2020,*

*Având în vedere Hotărârea* *Consiliului UNBR nr. 85/17-18 iulie 2020 privind înființarea grupurilor de lucru ale Consiliului UNBR și Hotărârea Congresului Avocaților nr. 08/26 iunie 2021 privind propunerile făcute în cadrul dezbaterilor Congresului, precum și materialele scrise transmise Congresului de delegații care au propus adoptarea de hotărâri, rezoluții, apeluri privitoare la modificarea directă de către Congres a unor acte cu caracter infra-parlamentar care intră în competența acestuia, dar și cu privire la modificarea/completarea unor acte normative,*

*Luând act de faptul că Grupul de lucru al Consiliului UNBR privind perfecționarea legislației profesiei/a celei cu impact asupra profesiei (GL1)* a fost mandatat de Congres pentru a analiza și dezbate propunerile înaintate Congresului privind Legea nr. 51/1995, Statutul profesiei de avocat și Protocolul tripartit privind onorariile pentru prestațiile avocațiale din oficiu și a prezenta raport către Consiliul UNBR,

*Analizând Raportul GL1 asupra propunerilor înaintate,*

*Consiliul UNBR, întrunit în ședința din 10-11 septembrie 2021 a adoptat următoarea*

**HOTĂRÂRE:**

**Art. 1. –** Se aprobă Raportul GL1 cuprins în anexa nr. 1 la prezenta hotărâre.

**Art. 2.** – Redactarea proiectelor ce vor fi supuse spre aprobare Consiliului UNBR se va face după cum urmează:

- prevederile acceptate privind Legea nr. 51/1995 pentru organizarea și exercitarea profesiei de avocat, vor face obiectul unui proiect de lege unitar; membrii Consiliului UNBR sunt invitați să facă propuneri concrete privind legea, până la ședința Consiliului UNBR în 10-11 decembrie 2021, urmând ca un proiect final să fie prezentat de GL1 Consiliului, în luna martie 2022;

- prevederile acceptate privind Statutul profesiei de avocat vor fi incluse într-un proiect de modificare și completare a acestuia, ce va fi prezentat de GL1 consiliului UNBR în luna decembrie 2021;

- propunerile privind Protocolul tripartit vor fi avute în vedere în discuțiile cu Ministerul Justiției și Ministerul Public.

**Art. 3.** – Prezenta Hotărâre se publică pe pagina de web a UNBR (www.unbr.ro) și va fi comunicată barourilor și membrilor Consiliului UNBR.

**C O N S I L I U L U. N. B. R.**

***Anexa la Hotărârea Consiliului UNBR nr. 193/10-11 septembrie 2021***

**RAPORT**

**al Grupului de lucru al Consiliului UNBR privind perfecționarea legislației profesiei/a celei cu impact asupra profesiei (GL1) în legătură cu propunerile de modificare a legislației primare/secundare/terțiare a profesiei de avocat, propuneri formulate de delegații la Congresul Avocaților 2021, precum și ulterior, de membrii Consiliului UNBR și transmise GL1**

1. **TEMEI DE DREPT**

Potrivit art. 63 din Legea nr. 51/1995 republicată și modificată:

(1) Congresul avocaţilor are următoarele atribuţii:

d) face propuneri autorităţilor cu drept de iniţiativă legislativă privind profesia de avocat;

e) adoptă şi modifică statutul profesiei şi statutul Casei de Asigurări a Avocaţilor, în conformitate cu prevederile prezentei legi şi pe baza proiectelor întocmite de Consiliul U.N.B.R.;

f) adoptă hotărâri privitoare la relaţiile dintre barouri, perfecţionarea pregătirii profesionale şi respectarea regulilor deontologice ale profesiei;

1. **ȘEDINȚE DESFĂȘURATE**

În vederea discutării propunerilor de modificare a legislației, formulate în cadrul Congresului Avocaților 2021, în cadrul GL1 au avut loc ședințe de analiză desfășurate online, prin platforma ZOOM, după cum urmează:

1. **26.07.2021**, la ședință participând atât membrii GL1, cât și autorii propunerilor de modificare legislativă, precum și colegii avocați care și-au manifestat intenția de a sprijini grupul de lucru în activitatea de analiză a materialelor aflate pe ordinea de zi;
2. **30.08.2021**, la ședință participând atât membrii GL1, cât și autorii propunerilor de modificare legislativă, precum și colegii avocați care și-au manifestat intenția de a sprijini grupul de lucru în activitatea de analiză a materialelor aflate pe ordinea de zi;
3. **06.09.2021**, la ședință participând doar membrii GL1, rezultatul ședinței fiind adoptarea prezentului raport.

Materialele lucrate au fost puse la dispoziția membrilor GL1 prin încărcare pe platforma de lucru a GL1, precum și prin comunicare prin corespondență electronică (email).

1. **PROPUNERI DE MODIFICARE LEGISLAȚIE (cu menționarea autorilor propunerilor). OPINIE GL1**

S-au formulat și transmis mai multe propuneri de modificare a legislației profesiei de avocat, după cum urmează:

**Avocat Georgeta POPESCU - delegat la Congresul Avocaților 2021:**

**A.** Text Lege nr.51/1995

Art. 61 – Forma actuala

1) Congresul avocatilor este constituit din delegati ai fiecarui barou, potrivit normei de reprezentare, stabilite de statutul profesiei, din membrii Consiliului U.N.B.R si din presedintele Consiliului de Administratie al Casei de Asigurari a Avocatilor.

2) Congresul avocatilor se intruneste anual in sesiune ordinara, la convocarea Consiliului U.N.B.R.

3) La cererea a cel putin unei treimi din numarul barourilor, Consiliul U.N.B.R este obligat sa convoace Congresul avocatilor in sesiune extraordinara.

Forma Propusa

Art. 61 alin. 3 se modifica si se completeaza, avand urmatorul continut:

3) La cererea a cel putin unei treimi din numarul barourilor **sau din numarul delegatilor din anul curent**, Consiliul U.N.B.R este obligat sa convoace Congresul avocatilor in sesiune extraordinara.

Expunere motive: Necesitatea modificarii alin. 3 al art. 61 din lege prin adaugarea posibilitatii ca si in cazul delegatilor alesi la congres, reprezentanti ai barourilor, sa poata fi convocat Congresul extraordinar al avocaţilor in situatii exceptionale care impun organizarea unei sesiuni extraordinare, pentru o reala descentralizare si evitare a detinerii unui monopol decizional de catre barouri.

**OPINIE GL1**

**GL1 nu susține propunerea de modificare legislativă.**

Mandatul delegaților desemnați pentru a reprezenta baroul la Congresul Avocaților încetează la momentul finalizării lucrărilor Congresului, astfel încât aceștia nu pot convoca un Congres extraordinar după încetarea mandatului lor. Pe de altă parte, UNBR este organizată ca o uniune de barouri, acesta fiind spiritul legii, care conferă barourilor atributul solicitării convocării unui Congres extraordinar. Apoi, în vederea derulării lucrărilor unui Congres extraordinar, barourile ar trebui să aleagă în cadrul adunărilor generale delegații la congres. Pentru a se putea organiza adunările generale respective și pentru a se putea alege delegații la congresul extraordinar, congresul respectiv trebuie să fie deja convocat la momentul organizării acestor adunări generale. Avocații interesați în convocarea unui congres extraordinar au posibilitatea sesizării în acest sens a barourilor din care fac parte, în vederea aplicării modalității de convocare reglementată în prezent de art. 61 alin. 3 din lege. Până în prezent nu avem o statistică a numărului de solicitări adresate de avocații din România către barourile din care fac parte, în vederea convocării unui congres extraordinar și nici o statistică a modului în care barourile au dat curs sau nu acestor solicitări.

**B.** Text Lege nr.51/1995

Art. 62 - Forma actuala

1)Convocarea congresului se face cu cel puţin o lună înainte de data stabilită, prin înştiinţarea în scris a barourilor şi prin publicare într-un ziar central. Consiliile barourilor sunt obligate să afişeze data convocării şi ordinea de zi la sediul baroului şi la instanţele judecătoreşti din raza acestora.

2) Barourile sunt obligate să îşi aleagă delegaţii cu cel puţin 10 zile înainte de congres.

3)Congresul este legal constituit în prezenţa a două treimi din numărul membrilor săi şi adoptă hotărâri cu votul majorităţii membrilor prezenţi.

Forma propusa

Art. 62 alin. 1, alin. 2 se modifica, se completeaza si se adauga un nou alineat (4), avand urmatorul continut:

1)Convocarea congresului se face cu cel puţin**doua luni** înainte de data stabilită, prin înştiinţarea în scris a barourilor şi prin afisare **pe pagina web a U.N.B.R**. Consiliile barourilor sunt obligate să afişeze data convocării şi ordinea de zi **pe site-ul acestora** **si prin transmiterea convocatorului si a materialelor supuse analizei si dezbaterii congresului pe adresele de e-mail ale delegatilor, cu cel putin o luna inainte de data congresului.**

2)Barourile sunt obligate să îşi aleagă delegaţii cu cel puţin **o luna** înainte de congres.

3)Congresul este legal constituit în prezenţa a două treimi din numărul membrilor săi şi adoptă hotărâri cu votul majorităţii membrilor prezenţi.

4)**Lucrarile Congresului avocatilor se inregistreaza audio-video si se transmit in direct prin mijloace tehnice proprii ale U.N.B.R..**

Expunere motive: Completarile si modificarile propuse izvorasc din necesitatea existentei unei perioade rezonabile de timp pentru studiere si analiza de catre delegatii alesi a materialelor supuse dezbaterii, raportul anual si bugetele anuale, precum si pregatirii si expunerii in scris a unor eventuale propuneri de modificari legislative privind profesia de avocat astfel cum rezulta din dispozitiile art.63 din lege, opinii privind tema anuala propusa de U.N.B.R. Modalitatea comunicarilor in sistem online asigura celeritatea transmiterii nu numai a ordinii de zi, convocatorului ci si a materialelor supuse controlului, dezbaterilor si adoptarii acestora la congres.

Referitor la completarea articolului 62 din lege cu un nou alineat 4, se impune pentru asigurarea unei transparente integrale a modalitatii de desfasurare a lucrarilor congresului, cel putin pentru avocatii activi inscrisi in Tabloul U.N.B.R, cerinta exprimata in mod constant de avocati, transparenta decizionala a organelor de conducere ale profesiei fiind de natura sa conduca la crestere a increderii avocatilor in privinta hotararilor luate la nivel central privind organizarea si exercitarea profesiei.

**OPINIE GL1**

**GL1 susține propunerea de modificare legislativă**.

Termenul de o lună pentru convocarea Congresului poate apărea ca fiind uneori insuficient pentru a asigura legala convocare și buna desfășurare a lucrărilor acestuia, având în vedere volumul foarte mare de informații/materiale care trebuiesc analizate în vederea analizării și votării lor în cadrul Congresului.

În ceea ce privește publicarea materialelor congresului (convocare, ordine de zi, materiale), pe pagina web a U.N.B.R, pe site-urile barourilor, comunicarea acestora prin email delegaților la congres după momentul desemnării acestora, prevederile Legii nr. 51/1995 au rămas în urma progresului tehnologic în această materie, impunându-se actualizarea lor. De precizat că în prezent se utilizează toate aceste mijloace de comunicare electronică și online, chiar dacă nu sunt prevăzute expres în legislația primară. De asemenea, există o dispoziție în acest sens în Hotărârea nr. 5/2011 a CUNBR, modificată prin Hotărârea nr. 301/2011 a CUNBR: art. 15 alin. 5, care permite utilizarea mijloacelor de comunicare online și electronice: *Pentru buna desfăşurare a lucrărilor Congresului, aparatul tehnico-administrativ al U.N.B.R., sub coordonarea directă a Preşedintelui U.N.B.R., va publica materialele şi documentele ce urmează a fi analizate şi supuse aprobării Congresului şi va pregăti pentru membrii Congresului mape ce vor fi distribuite acestora înaintea deschiderii lucrărilor*.

În ceea ce privește majorarea termenului de alegere a delegaților la congres, de la 10 zile la o lună, propunerea este de asemenea întemeiată. Volumul mare de informații conținute în materialele supuse dezbaterii în cadrul congresului face ca uneori termenul de 10 zile să fie insuficient pentru studierea acestora. În ceea ce privește propunerea de inregistrare audio-video si de transmitere in direct prin mijloace tehnice proprii ale U.N.B.R. a lucrărilor congresului, aceasta este întemeiată, sub rezerva protejării secretului votului (dacă este cazul) și al elementelor ce țin de protecția datelor cu caracter personal (dacă este cazul, adoptarea unei proceduri legale în acest sens).

**C.** Text Statut

Art. 81 Forma actuala

(1)Congresul avocaţilor se convoacă anual de către Consiliul U.N.B.R., prin preşedintele U.N.B.R.(2)Congresul extraordinar al avocaţilor se convoacă de către preşedintele U.N.B.R. ori de câte ori este nevoie sau la cererea a cel puţin o treime din numărul total al barourilor.

(3)Convocarea va cuprinde luna, ziua, ora şi locul desfăşurării Congresului avocaţilor şi ordinea de zi a acestuia.

(4)Decanii barourilor şi membrii Consiliului U.N.B.R. sunt membri de drept ai Congresului avocaţilor.

(5)Din Congresul avocaţilor fac parte şi delegaţii aleşi de adunările generale ale barourilor, conform normei de reprezentare de un delegat la 200 de avocaţi. Dacă nu au calitatea de delegaţi ai adunărilor generale ale barourilor, preşedintele C.A.A. şi preşedinţii filialelor C.A.A. participă la Congres în calitate de invitaţi.

Forma propusa

Art. 81 alin. 2, alin. 3, alin. 5 se modifica si se completeaza cu alin. 6, care va avea urmatorul continut:

1) Congresul avocaţilor se convoacă anual de către Consiliul U.N.B.R., prin preşedintele U.N.B.R.

2) Congresul extraordinar al avocaţilor se convoacă de către preşedintele U.N.B.R. ori de câte ori este nevoie sau la cererea a cel puţin o treime din numărul total al barourilor **sau al delegatilor alesi in anul curent.**

3) Convocarea va cuprinde luna, ziua, ora şi locul desfăşurării Congresului avocaţilor, ordinea de zi a acestuia **si materialele supuse dezbaterilor si adoptarii acestora in cadrul congresului.**

4) Decanii barourilor şi membrii Consiliului U.N.B.R. sunt membri de drept ai Congresului avocaţilor.

5) Din Congresul avocaţilor fac parte şi delegaţii aleşi de adunările generale ale barourilor, conform normei de reprezentare de un delegat la 200 de avocaţi. Dacă nu au calitatea de delegaţi ai adunărilor generale ale barourilor, preşedintele C.A.A. şi preşedinţii filialelor C.A.A. participă la Congres în calitate de invitaţi. **Presedintele C.A.A. si presedintii filialelor C.A.A. nu au drept de vot asupra bugetului anual al C.A.A. si executiei bugetare anuale, supus aprobarii delegatilor la congres.**

**6) Avocatii care ocupa demnitati in organele de conducere ale barourilor, U.N.B.R si C.A.A. indiferent de demnitatea detinuta, precum si cenzorii sau alti avocati cu atributii privind intocmirea rapoartelor si bugetelor anuale, nu au drept de vot in ce priveste adoptarea si aprobarea: raportului anual al Consiliului U.N.B.R, bugetului anual al C.A.A. si executiei bugetare anuala, precum si a bugetului anual al U.N.B.R si executia bugetara.**

Expunere de motive: Modificarile si completarileart. 81 alin. 2 si 3 si art. 62 alin. 1 din statut se impun ca un corelar cu modificarile legii anterior propuse, respectiv art. 61 alin. 3 si art. 62 alin.1 din Legea 51/1995. Referitor la alin. 5 si propunerea de introducere a alin. 6 ale art. 81, sistemul institutional creat dupa anul 2007 privind organizarea si exercitarea profesiei de avocat, impune in contextul actual o separatie si independenta a competentelor si atributiilor in interiorul profesiei, un sistem transparent si asumat in ceea ce priveste responsabilitatea decizionala, astfel incat Congresul Avocatilor, care procedeaza la exercitarea unui control al activitatii organelor de conducere ale profesiei la nivel central, sa fie unul onest si transparent. Cata vreme decanii, membrii Consiliului U.N.B.R, presedintele si vicepresedintii C.A.A, cenzorii, s.a.m.d au drept de vot in aprobarea Raportului anual Consiliului U.N.B.R., Bugetului anual al C.A.A. si executia bugetara anuala, precum si a Bugetului anual al U.N.B.R si executia bugetara, hotararile adoptate in cadrul congresului nu pot avea caracterul unei reale impartialitati, acestia votandu-si propriile rapoarte si bugete.

**OPINIE GL1**

**GL1 nu susține propunerea de modificare legislativă**.

Potrivit art. 65 lit. l) din Legea nr. 51/1995, Consiliul UNBR întocmeşte proiectul de buget al U.N.B.R. şi îl supune spre aprobare Congresului avocaţilor, precum şi execuţia bugetară anuală a bugetului U.N.B.R.. *Întocmirea* proiectului de buget înseamnă votarea lui în cadrul ședinței CUNBR, ceea ce înseamnă că membrii CUNBR își exprimă părerea prin vot asupra proiectului de buget, care ulterior va deveni bugetul anual, prin votul congresului avocaților. CUNBR este organul reprezentativ şi deliberativ al barourilor din România şi asigură activitatea permanentă a U.N.B.R.. Bugetul UNBR este constituit în baza proiectelor asumate la nivelul UNBR, precum și a cheltuielilor generate de desfășurarea activității organelor care compun UNBR. Abținerea sau interdicția de la vot ar putea fi justificate de existența unui interes personal al avocatului în cauză. Or, membrii CUNBR/CP/CAA acționează nu în nume personal, ci în calitatea lor de reprezentanți ai avocaților/barourilor din România. Nu pot fi prezumați de interese personale și nici de rea credință. Nu există nicio justificare pentru excluderea de la vot a membrilor CUNBR/CP, argumentele expuse de propunător nefiind pertinente. Aceleași concluzii și în legătură cu Președintele CAA și membrii Consiliului CAA. În plus, propunerea încalcă principiul egalității avocaților membri ai UNBR. **Recomandăm a se solicita propunătorului explicații privind eventuala încălcare a principiului egalității avocaților membri ai UNBR.**

**D.** **Majorarea tuturor onorariilor prevazute in protocol**, cuvenite avocatilor pentru prestatiile avocatiale de asistenta judiciara si/sau reprezentare in cursul urmaririi penale, in fata instantelor judecatoresti sau a altor autoritati cu atributii jurisdictionale, in materie penala, civila, in cadrul sistemului de ajutor public judiciar si in procedurile de cooperare judiciara internationala in materie penala, **cu cel putin 50%**luand in considerare, pe de o parte, rata inflatiei pentru cuantumul onorariilor stabilite la 14.02.2019 si pe de alta parte, cheltuielile suportate de avocatul din oficiu, deplasari, taxe si impozite, precum si retinerea procentului de 2% din onorariul brut incasat.

**OPINIE GL1**

**Propunerea de modificare urmează a fi avută în vedere în negocierile care se desfășoară între Ministerul Justiției, Ministerul Public și UNBR.**

**E.** Art. 10 Protocol Oficii

Forma actuala

1) Cuantumul onorariilor prevazute de prezentul protocol reprezinta limita minima a onorariilor cuvenite avocatilor pentru furnizarea de asistenta judiciara in materie penala, pentru prestarea, in cadrul sistemului de ajutor public judiciar, a serviciilor de asistenta judiciara si/sau reprezentare ori de asistenta extrajudiciara, precum si pentru asigurarea serviciilor de asistenta judiciara privind accesul international la justitie in materie civila si cooperarea judiciara internationala in materie penala. Onorariile prevazute de prezentul protocol nu pot fi reduse.

2) In situatia in care activitatea avocatiala presupune un volum mare de lucru sau se realizeaza in cauze de complexitate deosebita organul judiciar poate sa majoreze cuantumul onorariilor pana la dublul limitei minime prevazute de prezentul protocol, ce s-ar fi cuvenit avocatilor pentru furnizarea serviciilor de asistenta judiciara.

Forma propusa

1) Cuantumul onorariilor prevazute de prezentul protocol reprezinta limita minima a onorariilor cuvenite avocatilor pentru furnizarea de asistenta judiciara in materie penala, pentru prestarea, in cadrul sistemului de ajutor public judiciar, a serviciilor de asistenta judiciara si/sau reprezentare ori de asistenta extrajudiciara, precum si pentru asigurarea serviciilor de asistenta judiciara privind accesul international la justitie in materie civila si cooperarea judiciara internationala in materie penala. Onorariile prevazute de prezentul protocol nu pot fi reduse.

2) In situatia in care activitatea avocatiala presupune un volum mare de lucru sau se realizeaza in cauze de complexitate deosebita organul judiciar poate sa majoreze cuantumul onorariilor pana la dublul limitei minime prevazute de prezentul protocol, ce s-ar fi cuvenit avocatilor pentru furnizarea serviciilor de asistenta judiciara. **In situatia in care termenul de solutionare a cauzei depaseste un termen de 6 luni, onorariul initial se majoreaza obligatoriu cu 50% iar in cazul depasirii unui termen de 1 an cu 100%.**

**OPINIE GL1**

**Propunerea de modificare urmează a fi avută în vedere în negocierile care se desfășoară între Ministerul Justiției, Ministerul Public și UNBR.**

**F.** Art 6 Protocol Forma actuala

Delegatia aparatorului din oficiu inceteaza, potrivit art. 91 alin.4 din Codul de procedura penala, la prezentarea aparatorului ales. In acest caz, procurorul prin ordonanta sau dupa caz, instanta prin incheiere, va dispune plata onorariului cuvenit aparatorului desemnat din oficiu pentru prestatiile efectuate pana la data incetarii insarcinarii, tinandu-se cont de timpul necesar studierii dosarului, complexitatea cauzei, durata si numarul actelor de urmarire penala la care aparatorul a luat parte sau numarul de termene la care a fost prezent in fata instantei. Onorariul astfel stabilit nu poate fi mai mic de 25% din valoarea onorariului ce ar fi fost cuvenit daca prestatia avocatiala din oficiu ar fi fost finalizata.

Forma propusa

Delegatia aparatorului din oficiu inceteaza, potrivit art. 91 alin.4 din Codul de procedura penala, la prezentarea aparatorului ales. In acest caz, procurorul prin ordonanta sau dupa caz, instanta prin incheiere, va dispune plata onorariului cuvenit aparatorului desemnat din oficiu, **stabilit in protocol, cu exceptia cazului in care avocatul ales se prezinta la primul termen la care este solicitat avocatul din oficiu,** **respectiv la organul de urmarire penala sau la instanta de judecata sau la alte autoritati cu atributii jurisdictionale.**Onorariul **in acest caz, nu poate fi mai mic de 50% din valoarea onorariului ce ar fi fost cuvenit daca prestatia avocatiala din oficiu ar fi fost finalizata.**

Expunere de motive: In conditiile prezentului protocol, cuantumul onorariului poate fi cenzurat in mod arbitrar de catre procuror sau judecator, intrucat le este conferit dreptul de apreciere a calitatii, valorii muncii prestate de avocat, ceea ce creaza o scadere a calitatii apararii, onorariul devenind unul nerezonabil in raport de munca avocatului din oficiu, nu doar datorita prejudiciului material creat prin cenzurare ci mai ales prin crearea unui sentiment de inferioritate, de lipsa de apreciere a importantei activitatii avocatului din oficiu.

**OPINIE GL1**

**Propunerea de modificare urmează a fi avută în vedere în negocierile care se desfășoară între Ministerul Justiției, Ministerul Public și UNBR.**

**G.** Completarea protocolului cu prevederi, la "Capitolul III Onorarii pentru asigurarea activitatilor de asistenta judiciara in materie penala", in sensul **acordarii unui onorariu distinct pentru acordarea de consultatii si grefe de catre avocat la locurile de detentie**, unde se afla suspectul inculpatul sau persoana condamnata, retinuti, arestati sau condamnati, sectii de politie sau penitenciare, respectiv minim 554 lei pentru o consultatie sau grefa la locul de detentie.

Expunere motive: In prezent, protocolul nu prevede acordarea unui onorariu pentru acordarea de consultatii si grefe de catre avocati la locurile de detentie unde se afla suspectul sau inculpatul, retinut sau arestat, sectii de politie sau penitenciare sau persoana condamnata, in conditiile in care nu numai acestia solicita astfel de prestatii ci chiar instantele judecatoresti solicita avocatilor din oficiu sa ia legatura cu inculpatii sau persoanele condamnate la locul de detentie pentru respectarea dreptului la o aparare efectiva.

**OPINIE GL1**

**Propunerea de modificare urmează a fi avută în vedere în negocierile care se desfășoară între Ministerul Justiției, Ministerul Public și UNBR.**

**H.** **Modificarea art. 5 alin. 2 din protocol, prin eliminarea sintagmei "sau rechizitoriul procurorului"**astfel incat, sa se mentina dispozitia "prin ordonanta procurorului" si adaugarea precizarii, la inceputul urmaririi penale dispusa *in rem.*

Art.5 Forma actuala

(2) Onorariile cuvenite avocatilor pentru asistenta judiciara acordata, potrivit prevederilor alin.1, in cursul urmaririi penale se acorda o singura data:

a) prin ordonanta sau rechizitoriul procurorului, pentru intreaga durata a urmaririi penale;

b) prin hotarare, in cursul judecatii, separat pentru fiecare grad de jurisdictie.

Forma propusa

(2) Onorariile cuvenite avocatilor pentru asistenta judiciara acordata, potrivit prevederilor alin.1, in cursul urmaririi penale se acorda o singura data:

a) prin ordonanta **procurorului dupa inceperea urmaririi penale *in rem***, pentru intreaga durata a urmaririi penale;

b) prin hotarare, in cursul judecatii, separat pentru fiecare grad de jurisdictie.

Expunere motive: In forma actuala, onorariul cuvenit avocatilor pentru prestatiile avocatiale de asistenta judiciara si/sau reprezentare in cursul urmaririi penale, se acorda la terminarea urmaririi penale, respectiv intocmirea rechizitoriului, ceea ce conduce la situatia in care onorariul este acordat avocatilor si dupa ani de zile de la momentul acordarii asistentei judiciare si/sau reprezentarii suspectilor /inculpatilor/ persoanelor vatamate/martori.

Trebuie avute in vedere mai multe aspecte si anume: birocratia instituita prin forma actuala a protocolului si timpul de asteptare pana la emiterea rechizitoriului si incasarea efectiva a onorariului, deprecierea cuantumului onorariului acordat la momentul emiterii delegatiei si incasarea efectiva a acestuia, reducerea cuantumului onorariului prin prezentarea unui avocat ales dupa ce avocatul din oficiu a participat la efectuarea mai multor acte de urmarire penala sau chiar la finalul urmaririi penale, astfel incat, cheltuielile efectuate, transport, taxele si impozitele aferente, onorariul sa devina unul derizoriu, ceea ce conduce la scaderea calitatii prestatiilor avocatiale.

**OPINIE GL1**

**Propunerea de modificare urmează a fi avută în vedere în negocierile care se desfășoară între Ministerul Justiției, Ministerul Public și UNBR.**

**I.** Adaugarea in cadrul Capitolului VI – Dispozitii finale si tranzitorii, la articolul 11, a sintagmei " si se renegociaza anual", luand in considerare rata inflatiei.

Art.11 Forma actuala

Onorariile cuvenite avocatilor in temeiul conventiilor de colaborare incheiate potrivit prevederilor art.50 alin.1 lit.a din Ordonanta de urgenta a Guvernului nr.51/2008, aprobata cu modificari si completari prin Legea nr.193/2008, se stabilesc in limitele valorilor prevazute in prezentul protocol.

Forma propusa

Onorariile cuvenite avocatilor in temeiul conventiilor de colaborare incheiate potrivit prevederilor art.50 alin.1 lit.a din Ordonanta de urgenta a Guvernului nr.51/2008, aprobata cu modificari si completari prin Legea nr.193/2008, se stabilesc in limitele valorilor prevazute in prezentul protocol **si se renegociaza anual.**

**OPINIE GL1**

**Propunerea de modificare urmează a fi avută în vedere în negocierile care se desfășoară între Ministerul Justiției, Ministerul Public și UNBR.**

**Av. Mihai Dragoș NICU - Consilier UNBR:**

**A. art. 296 alin. 3 din Statutul Profesiei de Avocat, forma actuală:**

*Avocatul îndrumător trebuie să aibă reputaţie profesională neştirbită, vechimea prevăzută de art. 19 din Lege şi să declare expres situaţiile în care se află dacă sunt incidente cazurile prevăzute la art. 20 alin. (8) şi la art. 21 din Lege, care vor fi consemnate în contractele prevăzute la art. 295. Avocaţii pot acorda îndrumare profesională numai avocaţilor stagiari înscrişi în baroul din care ei fac parte.*

**Forma propusă:**

*Avocatul îndrumător trebuie să aibă reputaţie profesională neştirbită, vechimea prevăzută de art. 19 din Lege şi să declare expres situaţiile în care se află dacă sunt incidente cazurile prevăzute la art. 20 alin. (8) şi la art. 21 din Lege, care vor fi consemnate în contractele prevăzute la art. 295. Avocaţii pot acorda îndrumare profesională ~~numai~~ avocaţilor stagiari înscrişi în baroul din care ei fac parte* ***sau în baroul pe raza căruia au deschis și înregistrat sediu secundar****.*

**Amendament formulat de Doamna Av. Stanca GIDRO - Consilier UNBR:**

*Doar avocații care își desfășoară activitatea efectiv în cadrul sediului secundar pot încheia contracte de colaborare și formare profesională cu avocați stagiari.*

**OPINIE GL1**

**GL1 susține propunerea de modificare legislativă**. Recomandăm însă autorului propunerii efectuarea unei analize complete a dispozițiilor Legii nr. 51/1995 și ale Statutului Profesiei de Avocat, incidente în această materie, analiză care să includă și eventuale propuneri de modificare ale textelor de lege/statut în legătură cu art. 296 alin. 3 propus a fi modificat.

**Avocat Filip OPRESCU - delegat la Congresul Avocaților 2021:**

**A.** **Anularea probei scrise nr. 2 prevăzută în Regulamentul examenului de absolvire a Institutului Naţional pentru Pregătirea şi Perfecţionarea Avocaţilor adoptat prin Hotărârea Consiliului U.N.B.R. nr. 80 din data de 17-18 iulie 2020, pentru sesiunea 2021 (în continuare ”Regulamentul”).**

**În forma actuală:**

Regulamentul adoptat de Consiliul U.N.B.R. a introdus o nouă probă scrisă, prevazută la art. 5 lit. b): “*Examenul de absolvire se desfăşoară la următoarele probe:*

*a) O probă scrisă (numită „Proba scrisă 1”) se susţine la disciplinele: „Organizarea şi exercitarea profesiei de avocat", „Drept civil", „Drept procesual civil", „Drept penal", „Drept procesual penal".*

*b) O probă scrisă (numită „Proba scrisă 2”) se susţine la un pachet cuprinzând două discipline opționale, conform* ***planului de formare*** *al I.N.P.P.A.”*

Art. 16 din același Regulament dispune că prevederile privitoare la susținerea probei 2 de examen “*se aplică cu începere de la data la care în structurile I.N.P.P.A.* ***se oferă*** *cursanților înscriși în anul II de formare inițială, la data începerii studiilor anului II,* ***cel puțin un pachet de discipline opționale*.”**

„Proba scrisă 2” se susţine pentru prima dată la examenul de absolvire a I.N.P.P.A. sesiunea din 2021 și implică un pachet de două discipline opționale, mai exact, fiecare disciplină conține 15 întrebări.

**Se propune:**

Art. 16 alin. (6) din Regulament: “Dispozițiie art. 16 alin. (2) și (3) se aplică în mod corespunzător și pentru examenul de absolvire a anul 2021”.

**În motivare:**

Până la data formulării prezentului proiect, I.N.P.P.A. nu a prezentat în mod edificator în ce constă această probă scrisă 2 și nu există bibliografie și tematică propusă pentru cele două discipline ce fac obiectul acestei probe. Această probă scrisă 2 nu are în vedere o pregătire eficientă la aceste discipline, care să vizeze și progresul dobândit la cursurile din cadrul I.N.P.P.A., nu doar pregătirea individuală. Trebuie luat în calcul și timpul avut la dispoziție pentru a învăța, cu referire la activitatea pe care o desfășoară avocații stagiari în cadrul formelor de exercitare a profesiei și faptul că pregătirea la aceste discipline are loc într-un timp scurt, la final de semestru al anului de pregătire profesională.

Proba scrisă 2 era adecvată dacă era concepută sub forma unui test la încheierea cursului, această evaluare fiind suficientă.

Conform art. 1 alin. (3) din Regulamentul privind organizarea şi desfăşurarea examenului de absolvire a Institutului Naţional pentru Pregătirea şi Perfecţionarea Avocaţilor - I.N.P.P.A, „Examenul de absolvire a l.N.P.P.A. se desfăşoară conform principiilor **transparenţei, echilibrului între verificarea aptitudinilor practic-aplicative şi a cunoştinţelor teoretice**, identităţii modalităţilor de examinare şi criteriilor de evaluare la nivel naţional şi la nivelul structurilor teritoriale, caracterului unitar al gradului de dificultate a subiectelor şi al aprecierii aptitudinilor de ordin practic-aplicativ, având în vedere în permanență competenţele la nivel naţional ce urmează a fi dobândite prin promovarea examenului. ”

De asemenea, la soluționarea excepției de neconstituționalitate ridicată de Mariana Dumitriu în Dosarul nr. 18.624/3/2013 al Tribunalului Bucureşti, prin care s-au criticat dispoziţiile art. 18 alin. (6) din Legea nr. 51/1995, reprezentanții U.N.B.R. au solicitat respingerea excepției invocate motivând că **textul fiind clar şi previzibil, legislaţia în materie fiind cunoscută de orice avocat care susţine examenul de intrare în profesie, constituind chiar materie de admitere. (Decizia CCR nr. 72 din 11 februarie 2014)**

**Prin urmare, tragem concluzia că predictibilitatea este esențială pentru buna desfășurare a examenului de definitivat, care presupune cunoașterea din timp a tuturor probelor și materiilor ce fac obiectul examenului, astfel încât candidații să dispună de timp suficient pentru a se pregăti în mod corespunzător și complet pentru susținerea și absolvirea examenului, motiv pentru care se propune eliminarea probei scrise nr. 2.**

**OPINIE GL1**

Problema nu reprezintă o propunere de modificare legislativă și a fost tranșată în ședința CP din data de 25.08.2021.

**B. Modificarea art. 8 alin. (1) din Regulamentul actual și instituirea unor dispoziții obligatorii ce se vor regăsi în Regulamentul ce se poate adopta ulterior, potrivit art. 309 alin. (2) din Statutul profesiei de avocat, în sensul eliminării întrebărilor de la examenul de absolvire a I.N.P.P.A. fără nicio variantă de răspuns corectă și limitarea examenului la întrebări cărora să le corespundă o variantă sau două variante de răspuns.**

**În forma actuală:**

Art. 8 alin. (1) “…Fiecărei întrebări îi vor corespunde mai multe variante de răspuns, din care una sau două pot fi corecte, existând posibilitatea ca nicio variantă să nu fie corectă.”

**Se propune:**

Art. 8 alin. (1) “…Fiecărei întrebări îi vor corespunde mai multe variante de răspuns, din care una sau două pot fi corecte.”

**În motivare:**

Având în vedere discuțiile generate de examenul de absolvire a I.N.P.P.A. din anul 2020, prin care au fost criticate grilele cu niciun răspuns corect, precum și de cutuma anilor precedenți, respectiv 2016, 2017, 2018, 2019, prin care se poate observa faptul că niciodată până în anul 2020 nu a existat măcar o întrebare care să nu aibă niciun răspuns corect, urmată de Hotărârea nr. 13 a Consiliului de Conducere a I.N.P.P.A. din data de 17 noiembrie 2020, prin care au fost invalidate întrebările care cuprind nicio variantă de răspuns corect, în spiritul echilibrului și al predictibilității, se impune modificarea regulamentului prin înlăturarea sintagmei prevăzute de art. 8 alin. (1) “existând posibilitatea ca nicio variantă să nu fie corectă”.

**OPINIE GL1**

Problema nu reprezintă o propunere de modificare legislativă și a fost tranșată în ședința CP din data de 25.08.2021.

**Av. Laurenția Dobre, Cornelia Lalu - delegați la Congresul Avocaților 2021:**

**A. art. 234 din Statutul Profesiei de Avocat, forma actuală:**

1. Avocatul are obligaţia să depună toate diligentele necesare pentru îndeplinirea serviciului profesional ce i-a fost încredinţat.
2. În cazul în care avocatul este împiedicat să îndeplinească serviciul profesional, îşi va asigura substituirea, inclusiv printr-un avocat care îşi desfăşoară activitatea într-o altă formă de exercitare a profesiei, dacă în prealabil obţine acordul clientului în acest scop. Modelul delegaţiei de substituire este prevăzut la anexa nr. V. Prevederile art. 122 alin. (4) se aplică în mod corespunzător şi formularului delegaţiei de substituire.
3. Pentru activitatea de substituire, avocatul care preia cauza are dreptul la onorariul corespunzător activităţii depuse, în condiţiile înţelegerii dintre avocaţi.

**Forma propusă, completare cu alin. 4:**

*Avocatul ales nu este obligat să-și asigure substituirea, dacă în contractul de asistență juridică este prevăzut expres refuzul clientului în acest sens.*

**OPINIE GL1**

**GL1 nu susține propunerea de modificare legislativă**.Dispoziția propusă a se introduce se regăsește deja în textele Statutului Profesiei de Avocat.

**Se propune și completarea art. 39 din legea nr. 51/1995, prin introducerea unui alineat 5 cu același conținut în ceea ce privește instituția substituirii.**

**OPINIE GL1**

**GL1 susține propunerea de modificare legislativă**.Recomandăm solicitarea unei opinii din partea unor specialiști INPPA sau externi (consultanță), în ceea ce privește exercitarea dreptului clientului de a-și alege avocatul, precum și în ceea ce privește regimul juridic al instituției juridice a substituirii (natura juridică, limite, efecte etc.)

**Avocat Alexandru Păun - delegat la Congresul Avocaților 2021:**

1. **Modificarea art. 80 din Statutul Profesiei de Avocat (coroborat cu abrogarea art. 16 alin. 2 din Hotărârea nr. 5/2011 a CUNBR modificată prin Hotărârea nr. 301/2011 a CUNBR; în realitate este vorba despre art. 16 alin. 3):**

Forma actuală:

*Congresul avocaţilor este organul suprem de conducere a profesiei de avocat.*

**Forma propusă:**

***Congresul avocaţilor este organul suprem de conducere a profesiei de avocat, fiind interzisă exercitarea atribuțiilor legale ori statutare ale acestuia de către orice alt organ al UNBR*.**

**Art. 16 alin. 3 din Hotărârea nr. 5/2011 a CUNBR:**

*Congresul avocaţilor poate mandata Consiliul U.N.B.R. pentru a îndeplini, în perioada dintre Congrese, unele dintre atribuţiile acestuia cu condiţia ca deciziile Consiliului U.N.B.R. să fie ratificate la Congresul imediat următor. În lipsa unui astfel de mandat, Consiliului U.N.B.R. îi este interzisă îndeplinirea atribuţiilor legale ce revin Congresului avocaţilor.*

**OPINIE GL1**

**GL1 nu susține propunerea de modificare legislativă**.Art. 16 alin. 3 din Hotărârea nr. 5/2011 asigură suficiente garanții pentru ca atribuțiile Congresului Avocaților să fie exercitate conform legislației profesiei de avocat, în interesul corpului profesional al avocaților. De asemenea, mandatarea Consiliului UNBR nu reprezintă o obligație a Congresului Avocaților, ci o facultate. Detalierea expresă a atribuțiilor Congresului care pot fi mandatate Consiliului UNBR, ratificarea deciziilor Consiliului UNBR luate în legătură cu exercitarea acestor atribuții, reprezintă garanții suficiente pentru a asigura aplicarea corectă a prevederilor legale.

1. **Modificarea art. 82 din Statutul Profesiei de Avocat:**

Forma actuală:

1. Lucrările Congresului avocaţilor sunt conduse de către preşedintele U.N.B.R., împreună cu un prezidiu format din 8 avocaţi, ales prin vot deschis.
2. Congresul avocaţilor va alege un secretariat compus din 3 avocaţi, dispoziţiile art. 69 aplicându-se corespunzător.

**Forma propusă:**

1. Lucrările Congresului avocaţilor sunt conduse de către preşedintele U.N.B.R., împreună cu un prezidiu format din 8 avocaţi, ales prin vot deschis.
2. Congresul avocaţilor va alege un secretariat compus din 3 avocaţi, dispoziţiile art. 69 aplicându-se corespunzător.
3. **Lucrările Congresului vor fi transmise în direct cu exceptarea votului secret în cazul unui congres electiv.**

**OPINIE GL1**

**GL1 susține propunerea de modificare legislativă**.Este necesară o analiză tehnică a posibilităților de transmitere live a lucrărilor congresului, cu asigurarea secretului votului (dacă este cazul) și a dispozițiilor legale privind protecția datelor cu caracter personal (dacă este cazul, prin elaborarea unei proceduri în acest sens).

1. **Modificarea art. 132 din Statutul Profesiei de Avocat:**

Forma actuală:

1. La cererea oricăreia dintre părţi, contestaţiile şi reclamaţiile privind onorariile se soluţionează de decanul baroului, prin decizie motivată, după ascultarea părţilor.
2. Soluţionarea contestaţiilor şi reclamaţiilor se face prin aplicarea principiului medierii şi prin încercarea de conciliere a părţilor, în termen de cel mult 30 de zile de la data înregistrării contestaţiei sau a reclamaţiei.
3. Decizia decanului poate fi atacată la consiliul baroului de partea interesată.
4. Consiliul baroului hotărăşte cu privire la legalitatea şi temeinicia deciziei decanului fără participarea la vot a acestuia. Părţile interesate pot fi invitate pentru a da lămuriri şi explicaţii.
5. Consiliul baroului se pronunţă în termen de cel mult 30 de zile de la data sesizării, prin hotărâre motivată, care va fi comunicată în cel mult 15 zile de la data pronunţării.

**Forma propusă:**

**Se introduce alin. 21 cu următorul conținut:**

***Decanul, în aplicarea principiului medierii, nu poate pune în discuție și nici nu poate cenzura onorariul avocațial stabilit de comun acord cu clientul. Nu este posibilă invalidarea, anularea sau reziliere ori rezoluțiunea, ori modificarea contractului de asistență juridică.***

**OPINIE GL1**

**GL1 nu susține propunerea de modificare legislativă**.Nu au fost identificate în țară situații în care decanul baroului, sesizat cu o cerere în condițiile textelor de mai sus, să intervină în contractul de asistență juridică modificându-l sau lipsindu-l de efectele juridice. **Recomandăm o analiză doctrinară și legislativă a regimului juridic al contractului, sub imperiul Noului Cod Civil, având în vedere reglementarea unor noi instituții juridice, precum denunțarea unilaterală, rezilierea bazată exclusiv pe culpă etc**.

**Avocat Adina Lupu - delegat la Congresul Avocaților 2021:**

1. **modificarea art. 366, art. 368 alin. (2), art. 372 alin. (1) şi art. 378 CPC şi art. 45 alin. (2) teza a II-a din Ordonanţa de Urgenţă nr. 80/2013.**

1. art. 366 Cod de procedură civilă – Modificarea domeniului de aplicare a procedurii administrării probelor de către avocaţi sau consilieri juridici, prin includerea materiilor ce pot constitui obiect al medierii sau al altei forme alternative de soluționare a conflictelor, prevăzut de art. 601 din Legea nr. 192/2006 privind medierea şi organizarea profesiei de mediator, şi în principal în materia dreptului familiei, în situaţiile reglementate de art. 64 din aceeaşi lege: „a) continuarea căsătoriei; b) partajul de bunuri comune; c) exercițiul drepturilor părintești; d) stabilirea domiciliului copiilor; e) contribuția părinților la întreținerea copiilor; f) orice alte neînțelegeri care apar în raporturile dintre soți cu privire la drepturi de care ei pot dispune potrivit legii”.   
2. Art. 368 alin. (2) Cod de procedură civilă coroborat cu art. 372 alin. (1) Cod de procedură civilă – Modificarea articolelor enunţate în sensul în care odată cu cererea de chemare în judecată avocaţii să ataşeze şi programul de administrare a probelor. Acestea vor putea fi comunicate şi pârâtului, care va putea ataşa la întâmpinare şi propunerea privind programul de administrare a probelor şi o va comunica reclamantului. În camera de consiliu va putea lua act de manifestarea de voinţă a părţilor ca probele să fie administrate de către avocaţi şi la termenul de încuviinţare a probelor se va pronunţa cu privire la programul de administrare a probelor propus de părţi.

3. Art. 378 Cod de procedură civilă – Autentificarea declaraţiilor consemnate de către un notar public este inutilă. Există programe software care redau în scris discuţiile orale.

4. art. 45 alin. (2) teza a II-a din Ordonanţa de Urgenţă nr. 80/2013 – Pronunţarea cu privire la restituirea a jumătate din taxa de timbru odată cu pronunţarea hotărârii, la fel ca în cazul medierii.

**OPINIE GL1**

**GL1 susține propunerea de modificare legislativă**.Recomandăm efectuarea unei analize a dispozițiilor procedural civile care permit judecătorului refacerea probatoriului, după administrarea probelor prin intermediul avocatului.

**Avocat Ion Ilie-Iordachescu - membru al CUNBR:**

**A. Modificarea textului art. 14 lit. a) din Legea nr. 51/1995 republicata ca urmare a Deciziei CCR nr 225/2017:**

***Este nedemn de a fi avocat : a) cel condamnat definitiv prin hotărâre judecătorească la pedeapsa cu închisoare privativă de libertate pentru săvârșirea unei infracțiuni intenționate.***

**OPINIE GL1**

**GL1 a exprimat deja un punct de vedere în legătură cu forma art. 14 lit. a) din Legea nr. 51/1995 republicată, ca urmare a deciziei CCR, care se află pe ordinea de zi a ședinței CUNBR din data de 10-11.09.2021, împreună cu toate punctele de vedere exprimate.**

**Avocat BÂRDAN – RAINE DANNY GABRIEL - membru al CUNBR:**

**A. modificarea art. 11 din Legea nr. 51/1995:**

*„Avocatul este dator să păstreze secretul profesional privitor la orice aspect al cauzei care i-a fost încredințată, cu excepția cazurilor prevăzute expres de* ***prezenta*** *lege* ***și de Statutul profesiei de avocat.****”*

*Motivele propunerii:*

**• Art. 11 din Legea nr. 51/1995, republicată**:

„Avocatul este dator să păstreze secretul profesional privitor la orice aspect al cauzei care i-a fost încredințată, cu excepția cazurilor prevăzute expres de lege.”

**Notă: art. 11** din Legea nr. 51/1995, republicată în Monitorul Oficial nr. 440 din 24 mai 2018 este identic cu **art. 10** din Legea nr. 51/1995, republicată în Monitorul Oficial nr. 113 din 6 martie 2001 și cu **art. 8** din Legea nr. 51/1995 publicată în Monitorul Oficial nr. 116 din 9 iunie 1995.

**• Art. 33 alin. (5) din Legea nr. 129 / 2019**:

„Avocații vor aduce la îndeplinire dispozițiile prevăzute de prezenta lege, cu respectarea dispozițiilor prevăzute de [Legea nr. 51/1995](http://legislatie.just.ro/Public/DetaliiDocumentAfis/211393) pentru organizarea și exercitarea profesiei de avocat, republicată, cu modificările ulterioare, privind păstrarea secretului profesional.”

Din coroborarea **art. 33 alin. (5) din Legea 129 din 2019** și **art. 11 din Legea 51 din 1995** se constată o vulnerabilitate în Legea 51 din 1995 în ceea ce privește dreptul și obligația avocatului de păstrare a secretului profesional, fapt ce reprezintă o gravă atingere adusă art. 1 din Legea nr. 51 din 1995 care prevede că profesia de avocat este liberă și independentă, cu organizare și funcționare autonome.

Se constată că ultima sintagmă din cuprinsul **art. 11 din Legea 51 din 1995**, respectiv: „cu excepția cazurilor prevăzute expres de lege” a permis ca prin acte normative distincte față de legea care reglementează organizarea și exercitarea profesiei de avocat să se deroge de la una dintre regulile fundamentale ale profesiei de avocat și anume secretul profesional.

Apreciem că orice excepție de la obligația de păstrare a secretului profesional trebuie stabilită doar înlegea care reglementează profesia de avocat, respectându-se astfel **art. 1** din **Legea 51 din 1995** care prevede că profesia de avocat este liberă și independentă, cu organizare și funcționare autonome.

**OPINIE GL1**

**GL1 susține propunerea de modificare legislativă, conform tabel anexat**.Secretul profesional, element specific profesionistului avocat, este definitoriu pentru exercitarea profesiei de avocat, excepțiile trebuind la rândul lor să fie prevăzute expres de legislație. Într-adevăr reglementarea excepțiilor de la păstrarea secretului profesional în legea privind exercitarea profesiei de avocat (și în Statutul Profesiei de Avocat) asigură într-o măsură mult mai eficientă (aproape absolută) aplicarea corectă și eficientă a acestei instituții juridice. Multitudinea de acte normative care compun sistemul de drept pozitiv român, modificările foarte dese care se produc, pot determina la un moment dat apariția unor vulnerabilități în exercitarea profesiei de avocat (practica ultimilor ani dovedește această afirmație). Nu se dorește o reglementare de tip absolut sau de tipul unor superimunități, însă exercitarea dreptului la apărare, consacrat de prevederi internaționale, comunitare și naționale, rămâne un deziderat lipsit de conținut o dată cu reglementarea prin acte normative speciale, din diferite domenii, a unor situații excepționale. Parcurgerea de către Legea nr. 51/1995 a etapelor de adoptare, modificare și actualizare cunoscute, de drept comun (procedura legislativă) reprezintă o garanție a unor reglementări corecte, în acord însă cu principiile care guvernează profesia de avocat. De asemenea, Statutul Profesiei de Avocat, în măsura în care acesta nu poate conține prevederi contrare Legii nr. 51/1995, prezintă și el aceleași garanții.

**B. modificarea art. 38 alin. (3) din Legea nr. 51/1995, astfel:**

*„Avocatul nu răspunde penal pentru susținerile făcute oral sau în scris, în forma adecvată și cu respectarea prevederilor alin. (2), în fața instanțelor de judecată, a organelor de urmărire penală sau a altor organe administrative de jurisdicție și nici dacă sunt în legătură cu consultațiile oferite justițiabililor ori cu formularea apărării în acea cauză ori pentru susținerile făcute în cadrul consultațiilor verbale sau consultațiilor scrise acordate clienților.”*

*Motivele propunerii:*

***• art. 38 alin. (3) din Legea nr. 51/1995, republicată****:*

„Avocatul nu răspunde penal pentru susținerile făcute oral sau în scris, în forma adecvată și cu respectarea prevederilor alin. (2), în fața instanțelor de judecată, a organelor de urmărire penală sau a altor organe administrative de jurisdicție și nici dacă sunt în legătură cu consultațiile oferite justițiabililor ori cu formularea apărării în acea cauză ori pentru susținerile făcute în cadrul consultațiilor verbale sau consultațiilor scrise acordate clienților, dacă ele sunt făcute cu respectarea normelor de deontologie profesională.”

Această ultima sintagmă din cuprinsul **art. 38 alin. (3) din Legea 51 din 1995**, respectiv: „dacă ele sunt făcute cu respectarea normelor de deontologie profesională” poate să conducă la interpretări în sensul că instituția răspunderii penale se poate substitui instituției răspunderii disciplinare, justificându-se astfel întrunirea elementelor constitutive ale unei infracțiuni prin prisma constatării în cadrul procesului penal a existenței unor abateri disciplinare în sarcina avocatului. Această modificare legislativă se justifică pentru a fi respectat principiul legalității procesului penal și a legalității incriminării care se realizează printr-o precisă delimitare a câmpului de incidență și aplicare a normelor dreptului penal.[[1]](#footnote-1)

**OPINIE GL1**

**GL1 susține propunerea de modificare legislativă, conform tabel anexat**.Argumentele prezentate de autorul propunerii sunt pertinente, în sensul creării acelei confuzii între abaterea disciplinară și infracțiune. Propunem nuanțarea modificării, în sensul înlocuirii sintagmei *’’dacă ele sunt făcute cu respectarea normelor de deontologie profesională’’* cu sintagma *’’dacă ele sunt făcute cu respectarea prevederilor Legii nr. 51/1995 și ale Statutului Profesiei de Avocat’’*. În acest fel, credem că limitele activității profesionale a avocatului sunt cele prevăzute de legislația profesiei de avocat.

**Av. Florentin-Laurențiu Văsii - delegat la Congresul Avocaților 2021**

1. Propuneri pentru modificarea legii nr. 51/1995
2. La art. 4, după alin. (1) se introduc 3 alineate noi cu următorul cuprins:

***(2) Utilizarea oricăror forme sau mijloace de constrângere sau intimidare ori recurgerea la orice altă acțiune sau inacțiune având ca scop împiedicarea avocatului de a-și exercita profesia conform legii, statutului profesiei și codului deontologic constituie infracțiune și se pedepsește cu închisoarea de la 6 luni la 3 ani. Dacă infracțiunea este săvârșită de către un organ judiciar, limitele de pedeapsa se majorează cu o treime.***

***(3) Fapta de a pune în mișcare acțiunea penală ori de a lua o măsură preventivă împotriva unui avocat, de a trimite în judecată sau de a condamna un avocat pentru opiniile juridice ale acestuia, pentru exercitarea drepturilor ori pentru îndeplinirea obligațiilor prevăzute de prezenta lege se pedepsește cu închisoarea de la 3 la 10 ani și interzicerea exercitării dreptului de ocupa o funcție publică.***

***(4) Luarea, prelungirea sau menținerea, după caz, de masuri preventive împotriva unui avocat va fi comunicată deîndată Baroului din care acesta face parte, împreuna cu un exemplar al ordonanței procurorului sau Încheierii instanţei privind măsurile preventive, atunci când acuzațiile împotriva avocatului au legătura cu exercitarea profesiei sale. Dacă măsura preventivă este privativă de libertate, un membru al Consiliului Baroului, desemnat de către Barou, va putea lua legătura deîndată, cu asigurarea confidențialității,  cu avocatul vizat și va putea consulta dosarul cauzei, cu privire la probele care justifică luarea măsurii preventive. Punerea în mișcare a acțiunii penale sau trimiterea în judecată a avocatului, pentru infracțiuni care au legătură cu exercitarea profesiei sale, vor fi de asemenea notificate Baroului, împreună cu o copie a actelor de dispoziție corespunzătoare ale organelor judiciare. Organele profesiei de avocat au obligaţia de a păstra confidențialitatea privind aspectele de care iau cunoştinţă in condiţiile de mai sus.***

**OPINIE GL1**

**GL1 susține propunerea de modificare legislativă, conform tabel anexat**.

1. Art. 10, alin. (1) se modifică și va avea următorul cuprins:
2. ***Barourile şi U.N.B.R. asigură exercitarea calificată a dreptului de apărare, competenţa şi disciplina profesională, protecția demnității şi onoarei avocaţilor membri și constituie singurele organe competente să constate încălcarea normelor de conduită profesională.***

**OPINIE GL1**

**GL1 susține propunerea de modificare legislativă, conform tabel anexat**.

1. La art. 11, după alin. (1) se introduc 2 alineate noi cu următorul cuprins:
2. ***Nicio informație încredințată de client sau cunoscută pe orice altă cale în exercitarea profesiei privind faptele sau actele clientului ori ale oricăror alte persoane care produc efecte în privința clientului său nu va putea fi destăinuită, indiferent de natura suportului său. Folosirea oricăror asemenea destăinuiri în proceduri judiciare, extrajudiciare sau administrative este interzisă. În considerarea caracterului de ordine publică al secretului profesional, actele prin care se dispune în acest sens sunt lovite de nulitate absolută.***
3. ***În îndeplinirea prezentei obligații, avocatul nu poate fi subiect activ al infracțiunilor de nedenunțare, omisiunea sesizării, sustragerea sau distrugerea de probe ori de înscrisuri, favorizarea făptuitorului și de obstrucționare a justiției prevăzute în Codul Penal al României, al infracțiunii prevăzute de dispozițiile art. 25 din Legea nr. 78/2000 sau al oricărei alte infracțiuni similare prevăzute în orice alte legi speciale.***

**OPINIE GL1**

**GL1 susține propunerea de modificare legislativă, conform tabel anexat**.

1. La art. 30, după alin. (1) se introduce un nou aliniat, respectiv alin, 11, cu următorul cuprins:

***(11) Onorariul se stabilește liber între avocat și client și nu poate fi cenzurat de către organele judiciare sau alte autorități ale statului, cu excepția reducerii onorariilor avocațiale în cadrul soluționării cererilor având ca obiect acordarea cheltuielilor de judecată. În acest caz reducerea poate fi  realizată doar la cererea părții interesate, în cazul unei vădite disproporții între cuantumul onorariului și serviciile avocațiale prestate și fără a se coborî sub nivelul onorariului minimal stabilit sau recomandat de către Consiliul UNBR sau de către alte organisme și asociații profesionale.***

**OPINIE GL1**

**GL1 susține propunerea de modificare legislativă, conform tabel anexat**.

1. La art. 34 se modifică și va avea următorul cuprins:

***(1) Pentru asigurarea secretului profesional, actele şi lucrările cu caracter profesional aflate asupra avocatului, a colaboratorilor sau angajaților formei de exercitare a profesiei, în domiciliul, reşedinţă sau la sediul profesional al acestora, la sediul Baroului sau în spațiile rezervate pentru avocaţi ale instanţelor judecătoreşti,  precum și în orice alt spațiu utilizat, în condiţiile legii sau ale statului profesiei de avocat, pentru exercitarea profesiei de avocat,  sunt inviolabile.***

***(2) Percheziționarea avocatului, a colaboratorilor sau angajaților formei de exercitare a profesiei, a domiciliului, reședinței sau sediului acestora, a sediului Baroului sau al U.N.B.R. sau a spațiilor rezervate pentru avocaţi ale instanţelor judecătoreşti, precum și a oricărui altui spațiu utilizat, in condiţiile legii sau ale statului profesiei de avocat, pentru exercitarea profesiei de avocat, sau ridicarea de înscrisuri şi bunuri nu poate fi făcută decât de procuror, în baza unui mandat emis în condiţiile legii.***

***(3) La efectuarea percheziției si, corespunzător, a ridicării de înscrisuri sau bunuri, are dreptul să participe un membru al Consiliului sau, în mod excepțional, un avocat desemnat de organele de conducere, ca reprezentant al Baroului pe raza căruia se desfăşoară activitatea judiciară. Acesta va fi desemnat deîndată de către Barou, în urma informării făcută de procuror, cel mai târziu odată cu prezentarea acestuia la locul efectuării activităţii judiciare. Neprezentarea reprezentantului în maxim două ore de la informarea Baroului cu privire la percheziție permite începerea și desfăşurarea percheziției în absența acestuia. Percheziția se înregistrează audio și video.***

***(4) Este interzisă ridicarea de obiecte, sisteme electronice și informatice, înscrisuri sau orice mijloace de proba fără legătura cu obiectul cauzei în care s-a dispus percheziția.  Forma de exercitare a profesiei căreia îi aparțin suporți de stocare a informației sau înscrisurile ridicate în original cu ocazia percheziției are dreptul să  obțină de la organul judiciar care instrumentează cauza copii sau duplicate necesare desfăşurării activităţii profesionale în termen de 3 zile de la ridicarea acestora.***

***(5) Sunt exceptate de la măsura ridicării de înscrisuri, de la obligaţia de predare a acestora şi de la măsura confiscării:***

***a) înscrisurile care conțin comunicări între avocat şi clientul său;***

***b) înscrisurile care conțin consemnări efectuate de către avocat cu privire la aspecte referitoare la apărarea unui client;***

***c) înscrisurile și datele încredințate de client.***

***(6) Nu vor putea fi ascultate şi înregistrate, cu niciun fel de mijloace tehnice, convorbirile telefonice ale avocatului şi nici nu vor putea fi interceptate şi înregistrate corespondența si comunicările acestuia cu caracter profesional, decât în condiţiile şi cu procedura prevăzute de lege.***

***(7) Raportul dintre avocat și persoana pe care o asistă sau o reprezintă nu poate forma obiectul supravegherii tehnice decât dacă există date că avocatul săvârșește ori pregătește săvârșirea unei infracțiuni dintre cele prevăzute în art. 139 alin. (2) din Codul de procedură penală. Dacă pe parcursul sau după executarea măsurii rezultă că activitățile de supraveghere tehnică au vizat și raporturile dintre avocat și suspectul ori inculpatul pe care acesta îl apără, probele obținute nu pot fi folosite în cadrul niciunui proces penal, urmând a fi distruse, de îndată, de către procuror. Judecătorul care a dispus măsura este informat, de îndată, de către procuror. Judecătorul dispune informarea avocatului.***

***(8) Încălcarea dispozițiilor alineatelor (2) –(7) se sancționează cu nulitatea absolută a actului prin care s-a dispus sau autorizat administrarea probei ori prin care aceasta a fost administrată.***

***(9) Avocatul nu poate fi subiect activ al infracțiunii de favorizare a făptuitorului în legătură cu asistența juridică acordată propriului client și nici al persoanelor ale căror fapte produc efecte juridice defavorabile clientului asistat, reprezentat ori consultat.***

***(10) Declarația unei persoane privind raporturile juridice cu un avocat în legătură cu activitățile prevăzute de art. 3 din prezenta lege nu va putea fi folosită, în procesul penal, împotriva acestuia.***

**OPINIE GL1**

**GL1 susține propunerea de modificare legislativă, conform tabel anexat**.

1. La art. 38 se modifică și va avea următorul cuprins:

***(1) În exercitarea profesiei, avocații sunt parteneri indispensabili ai justiției, ocrotiți de lege, fără a putea fi asimilați funcționarilor publici, cu excepția situațiilor în care atestă identitatea părților, a conținutului sau datei unui act. În scopul scopul ocrotirii independenței avocatului, acesta nu va putea fi calificat drept funcționar public în înțelesul legii penale în nicio împrejurare, generală sau excepțională.***

***(2) Avocații nu vor fi identificați cu clienții lor sau cu cauzele clienților lor ca urmare a exercitării activității profesionale.***

***(3) Avocatul este obligat să respecte solemnitatea ședinței de judecată, să nu folosească cuvinte sau expresii de natură a aduce atingere demnității judecătorului, procurorului, altor avocați, părților sau reprezentanților acestora în proces. Nerespectarea acestor obligații constituie abatere disciplinară gravă.***

***(4) Avocatul nu răspunde penal pentru susținerile făcute oral sau în scris în fața instanțelor de judecată, a organelor de urmărire penală sau a altor organe administrative de jurisdicție. (SE ELIMINA DISPOZIȚIILE PRIVIND CONSULTAȚIA)***

***(5) Nu constituie abatere disciplinară și nici nu pot atrage alte forme de răspundere juridică a avocatului opiniile juridice ale acestuia, exercitarea drepturilor, îndeplinirea obligațiilor prevăzute de lege și folosirea mijloacelor legale pentru pregătirea și realizarea efectivă a apărării libertăților, drepturilor și intereselor legitime ale clienților săi.***

**OPINIE GL1**

**GL1 susține propunerea de modificare legislativă, conform tabel anexat**.

1. La art. 45, alin. (3) și (8) se vor modifica urmând să aibă următorul cuprins:

***(3) Avocatul nu poate fi ascultat ca martor și nu poate furniza relații niciunei autorități sau persoane cu privire la cauza care i-a fost încredințată.***

***(8) Nu constituie infracțiune fapta avocatului de nedenunțare a unor fapte despre care ia cunoștință în exercitarea profesiei, cu excepția următoarelor fapte, numai în măsura în care nu si-au consumat sau epuizat efectele:***

***1. omor, ucidere din culpă sau altă infracțiune care a avut ca urmare moartea unei persoane;***

***2. genocid, infracțiuni contra umanității sau infracțiuni de război contra persoanelor.***

***(81) În toate cazurile, este exonerat de răspundere avocatul care previne săvârșirea infracțiunii sau consecințele acesteia în alt mod decât denunțarea făptuitorului.***

***(82) De asemenea, avocatul este exonerat de obligația de a denunța și de răspunderea penală în ipoteza în care organele judiciare au fost deja sesizate pe orice cale.***

***(83) Avocatul nu răspunde nici pentru nedenunțarea faptelor oricăror alte persoane care produc efecte în privința clientului său, exceptând faptele enumerate în dispozițiile art. 45, alin. (8), care nu și-au consumat sau epuizat efectele.***

**OPINIE GL1**

**GL1 susține propunerea de modificare legislativă, conform tabel anexat**.

1. Abrogarea art. 45, alin. (5) ce are următorul cuprins:

***5) Dacă a fost ascultat ca martor, avocatul nu mai poate desfășura nicio activitate profesională în acea cauză.***

**OPINIE GL1**

**GL1 susține propunerea de modificare legislativă, conform tabel anexat**.

1. Propuneri pentru modificarea Codului de procedură penală
2. La art. 94, alin. (5) se modifică urmând să aibă următorul cuprins:

***(5) În cursul urmăririi penale, exceptând comunicările cu clientul sau demersurile procedurale prevăzute de lege, avocatul are obligația de a păstra confidențialitatea sau secretul datelor și actelor de care a luat cunoștință cu ocazia consultării dosarului.***

**OPINIE GL1**

**GL1 susține propunerea de modificare legislativă, conform tabel anexat**.

1. propunerea cu privire la modificarea legii nr. 318/2004 privind desemnarea de drept a președintelui u.n.b.r. ca reprezentant al avocaților în Consiliul superior al magistraturii

**OPINIE GL1**

**GL1 susține propunerea de modificare legislativă, conform tabel anexat**. Este necesară modificarea Constituției.

**Av. Flavia Maier - membru al CP/CUNBR**

**Pentru modificarea prevederilor disp. Art. 184 c.pr.civ si** **art. 131 din Regulamentul de organizare si functionare al instantelor publicat in MO al Romaniei Partea I nr. 970 din 28 decembrie 2015.**

**NOTA DE FUNDAMENTARE**

Avand in vedere :

* Statutul legal al avocatilor **de parteneri indispensabili ai actului de justitie**
* Dreptul avocatilor la recuperarea capacitatii de munca, recunoscut de prevederile disp. Art. 32 alin. 2 din legea nr. 51/1995 republicata, coroborat cu disp. Art. 226 alin. 1 din Statutul profesiei de avocat , corelativ cu obligatiile impuse de disp. art. 39 alin. 1 si 2 din lege si art. 229 alin. 1 din statut,
* Prevederile disp. art. 131 din Regulamentul de organizare si functionare al instantelor publicat in MO al Romaniei Partea I nr. 970 din 28 decembrie 2015

Si cunoscand faptul ca:

1. Este de notorietate imprejurarea ca in perioada vacantei judecatoresti creste dramatic frecventa motivarii si comunicarii hotararilor judecatoresti, a comunicarii actelor in procedura de regularizare si a altor categorii de acte de procedura, fapt ce practic goleste de continut dreptul avocatilor de a beneficia de recuperarea capacitatii de munca in perioada de vara.
2. Desi aceasta situatie a fost asumata public de catre reprezentantii avocatilor si cei ai magistratilor facand obiectul discutiilor si consultarilor dintre acestia cu ocazia elaborarii Ghidului de bune practici privind relatia sistemului judiciar cu celelalte profesii juridice , in special avocati , in lumina actualelor reglementari ale codului de procedura civila singurul remediu agreat a fost acela de a se prevedea **cu titlu de recomandare** ca *in perioada vacantei judecatoresti , cand profesionistii dreptului se afla de regula in concedii legale sau in cursul repausului pentru recuperarea capacitatii de munca, pentru asigurarea efectiva a dreptului la aparare judecatorul* ***va putea lua in considerare*** *o cerere de amanre a comunicarii hotararii judecatoresti , in alte materii decat cea penala si in cauzele calificate de lege sau apreciate de judecator drept urgente*

Propun:

1. **Modificarea prevederilor disp.art.184 cod procedura civila , prin adaugarea alin.5 cu urmatorul continut :**

**(5) in perioada vacantei judecatoresti se suspenda cursul termenelor procedurale , cu exceptia cauzelor calificate de lege ca urgente**

**2. Modificarea prevederilor disp. art.131 din Regulamentul de organizare si functionare al instantelor publicat in MO al Romaniei Partea I nr.970 din 28 decembrie 2015, prin adaugarea alin. 8/1 cu urmatorul continut :**

**(8/1) in perioada vacantei judecatoresti cursul termenului prevazut la alin.(8) se suspenda.**

**OPINIE GL1**

**GL1 susține propunerea de modificare legislativă**.

**Av. Eugen Ostrovschi - Comisia de Disciplină din cadrul UNBR**

**OPINIE GL1**

**GL1 susține propunerea de modificare legislativă**.

**Propuneri de modificare a Legii nr. 51/1995 din perspectiva protecției avocatului și a secretului său profesional**

| **Prevederea în vigoare** | **Propunere** | **Motivare** |
| --- | --- | --- |
| **Art. 4**  În exercitarea profesiei şi în legătură cu aceasta avocatul este protejat de lege. | Art.4 se completeaza dupa cum urmeaza (propunerea dlui av Laurențiui Vasii):  ***(2) Utilizarea oricăror forme sau mijloace de constrângere sau intimidare ori recurgerea la orice altă acțiune sau inacțiune  având ca scop împiedicarea avocatului de a-și exercita profesia conform legii, statutului profesiei și codului deontologic constituie infracțiune și se pedepsește cu închisoarea de la 6 luni la 3 ani. Dacă infracțiunea este săvârșită de către un organ judiciar, limitele de pedeapsa se majorează cu o treime.***  ***(3) Fapta de a pune în mișcare acțiunea penală ori de a lua o măsură preventivă împotriva unui avocat, de a trimite în judecată sau de a condamna un avocat pentru opiniile juridice ale acestuia, pentru exercitarea drepturilor ori pentru îndeplinirea obligațiilor prevăzute de prezenta lege se pedepsește cu închisoarea de la 3 la 10 ani și interzicerea exercitării dreptului de  ocupa o funcție publică.***  ***(4) Luarea, prelungirea sau menținerea, după caz,  de masuri preventive împotriva unui avocat va fi comunicată deîndată Baroului din care acesta face parte, împreuna cu un exemplar al ordonanței procurorului sau Încheierii instanţei privind  măsurile preventive, atunci când acuzațiile împotriva avocatului au legătura cu exercitarea profesiei sale. Dacă măsura preventivă este privativă de libertate,  un membru al Consiliului Baroului, desemnat de către Barou, va putea lua legătura deîndată, cu asigurarea confidențialității,  cu avocatul vizat  și va putea consulta dosarul cauzei, cu privire la probele care justifică luarea măsurii preventive. Punerea în mișcare a acțiunii penale sau trimiterea în judecată a avocatului, pentru infracțiuni care au legătură cu exercitarea profesiei sale,  vor fi de asemenea notificate Baroului, împreună cu o copie a actelor de dispoziție corespunzătoare ale organelor judiciare.  Organele profesiei de avocat au obligaţia de a păstra confidențialitatea privind aspectele de care iau cunoştinţă in condiţiile de mai sus.*** | Av. Laurențiu Văsii:  Modificarea este menită să pună în valoare respectarea principiului independenței și libertății de a asigura apărare și consiliere clientului său.  Avocatul trebuie să fie liber sub toate aspectele atunci când acționează în cauza clientului său, când acordă consultații sau când îşi reprezintă clientul.  Aceasta înseamnă că avocatul trebuie să fie independent faţă de stat sau de alte interese puternice şi nu trebuie să permită ca această independentă să fie compromisă de presiuni nepotrivite din partea celorlalți participanți la înfăptuirea actului de justiție.  Un avocat nu poate asigura o calitate înaltă a serviciilor sale fără a avea o garanție că nu va fi persecutat pentru activitatea desfășurată în limitele legii. |
| **Art. 10**  **(1)**Barourile şi U.N.B.R. asigură exercitarea calificată a dreptului de apărare, competenţa şi disciplina profesională, protecţia demnităţii şi onoarei avocaţilor membri. | Art.10 se completează prin includerea tezei finale care instituie competența exclusivă a organelor profesiei de a constata incălcările normelor de conduită profesională, după cum urmează   1. ***Barourile şi U.N.B.R. asigură exercitarea calificată a dreptului de apărare, competenţa şi disciplina profesională, protecția demnității şi onoarei avocaţilor membri și constituie singurele organe competente să constate încălcarea normelor de conduită profesională.*** Dispozițiile contrare din legi speciale se abrogă***.*** | Dispozițiile art.2 din Legea 78/2000 constituie o vulnerabilitate majora pentru avocați (care sunt enumerati expres ca subiecți ai obligațiilor prevăzute de dispozițiile Legii 78/2000) câtă vreme permit și chiar impun examinarea conduitei profesionale de către organele judiciare, în locul organelor profesiei - “Art.2 Persoanele prevăzute la [art.1](http://lege5.ro/en/App/Document/gi3dkobu/legea-nr-78-2000-pentru-prevenirea-descoperirea-si-sanctionarea-faptelor-de-coruptie?pid=11521582&d=2015-10-15) **sunt obligate să îndeplinească îndatoririle ce le revin din exercitarea** funcţiilor, atribuţiilor sau **însărcinărilor încredinţate**, cu respectarea strictă a legilor **ŞI a normelor de conduită profesională** 1/ şi să asigure ocrotirea şi realizarea drepturilor şi intereselor legitime ale cetăţenilor 2/, **fără să se folosească de** funcţiile, atribuţiile ori **însărcinările primite, pentru dobândirea** PENTRU ELE SAU PENTRU ALTE PERSOANE de bani, bunuri sau alte foloase necuvenite 3/.”  Trebuie să reținem că amendamentul propus se conciliaza perfect cu dispozițiile art.52 CPP care permit instanțelor penale să dezlege orice chestiuni prealabile, **exceptând pe cele date de lege în competența organelor nejudiciare.** |
| **Art. 11**  Avocatul este dator să păstreze secretul profesional privitor la orice aspect al cauzei care i-a fost încredinţată, cu excepţia cazurilor prevăzute expres de lege. | Art.11 se completează prin propunerea dlui av. Bardan care limitează la Legea 51 “cazurile prevăzute de lege” și prin propunerea noastră de definire a sferei secretului profesional, prin stipularea sancțiunilor procesuale pe care încălcarea acestuia o atrage și prin formularea unor garanții eficace care să ocrotească avocații de abuzul organelor judiciare:  Art.11 (1) „Avocatul este dator să păstreze secretul profesional privitor la orice aspect al cauzei care i-a fost încredințată, cu excepția cazurilor prevăzute expres de prezenta lege și de Statutul profesiei de avocat.”   1. ***Nicio informație încredințată de client sau cunoscută pe orice altă cale în exercitarea profesiei privind faptele sau actele clientului ori ale oricăror alte persoane care produc efecte în privința clientului său nu va putea fi destăinuită, indiferent de natura suportului său. Folosirea oricăror asemenea destăinuiri în proceduri judiciare, extrajudiciare sau administrative este interzisă. În considerarea caracterului de ordine publică al secretului profesional, actele prin care se dispune în acest sens sunt lovite de nulitate absolută, iar probele obținute astfel, precum și probele derivate din acestea vor fi excluse.*** 2. ***În îndeplinirea prezentei obligații, avocatul nu poate fi subiect activ al infracțiunilor de nedenunțare, omisiunea sesizării, sustragerea sau distrugerea de probe ori de înscrisuri, favorizarea făptuitorului și de obstrucționare a justiției prevăzute în Codul Penal al României sau în orice alte legi speciale (art. 25 din Legea nr. 78/2000, ... ).*** | Din păcate, nu există nicio definiție legală, nici vreo interpretare oficială a conținutului secretului profesional. Mai mult, limitele acestuia s-au dilatat si contractat în timp printr-o reglementare destul de haotică și vădit imperfectă a acestei noțiuni. Astfel, atât în Legea 51, cât și în alte legi speciale sau generale se găsesc norme de multe ori contradictorii (bunăoară art.11, 34, 38 și 45 din Legea 51 sau art. 306 alin.6 CPP vs art.271 CP sau dispozițiile Legii 129). În consecință, opinăm că se impune definirea acestuia pe calea viitorului alineat secund.  Acest text ar fi chemat să prevadă și sancțiunea procesuală cea mai dură, aplicabilă chiar și în proceduri extrajudiciare a căror legalitate ar afecta- (pe care din păcate le-am întâlnit în practică)  Pe de altă parte, Noul cod penal incriminează fapta persoanei “*care, fiind avertizată asupra conscinţelor faptei sale:*  ***b)****refuză să pună la dispoziţia organului de urmărire penală, instanţei sau judecătorului sindic, în tot sau în parte, datele, informaţiile, înscrisurile sau bunurile deţinute, care i-au fost solicitate în mod explicit, în condiţiile legii, în vederea soluţionării unei cauze, se pedepseşte cu închisoare de la 3 luni la un an sau amendă.”* Mai mult, aceeași normă exclude din rândul subiecților activi suspectul sau inculpatul, omițând să excludă din această sferă pe avocatul acestora: “***(2)****Dispoziţiile alin. (1) nu se aplică în cazul persoanei urmărite sau judecate pentru infracţiunea care formează obiectul procesului penal*”. Prin umrare, este evident că se impune completarea corespunzătoare a acestui articol, astfel încât să aibă următorul conținut: *Dispoziţiile alin. (1) nu se aplică în cazul persoanei urmărite sau judecate pentru infracţiunea care formează obiectul procesului penal si nici avocaților acestora.* Or, același efect poate fi obținut prin completarea de lege ferenda pe care o propunem ca fiind cel de-al treilea alineat al articolului 11. |
| **Art. 21**  **(1)La înscrierea în barou avocatul depune în faţa consiliului baroului, în cadru solemn, următorul jurământ: „Jur să respect şi să apăr Constituţia şi legile ţării, drepturile şi libertăţile omului şi să exercit profesia de avocat cu cinste şi demnitate. Aşa să-mi ajute Dumnezeu!”** | Art. 21 alin.1 se completează după cum urmează:  **(1)**La înscrierea în barou avocatul depune în faţa consiliului baroului, în cadru solemn, următorul jurământ: „Jur să respect şi să apăr Constituţia şi legile ţării, drepturile şi libertăţile omului, să exercit profesia de avocat cu cinste şi demnitate **și să nu destăinui nimic din ce mi-a fost încredințat**. Aşa să-mi ajute Dumnezeu!” | Art. 21 trebuie completat cu o referire la secretul profesional, menită să sublinieze încă o dată importanța acestuia |
| **Art. 30**  **(1)**Pentru activitatea sa profesională **avocatul are dreptul la onorariu şi la acoperirea tuturor cheltuielilor făcute în interesul procesual** al clientului său.  **(11)**  **(2)**Activitatea desfăşurată de avocat în condiţiile legii şi ale Statutului profesiei de avocat, indiferent de forma şi modalitatea de exercitare a profesiei, care generează venituri profesionale, nu poate fi reconsiderată ca activitate dependentă în conformitate cu prevederile din Codul fiscal.  **(3)Avocaţii pot conveni cu clienţii onorarii superioare celor stabilite în tabloul onorariilor minimale** adoptat de Consiliul U.N.B.R.  **(4)**În acest scop, avocatul poate să îşi deschidă un cont bancar pentru încasarea onorariilor şi altul pentru depunerea sumelor primite de la client pentru cheltuieli procesuale în interesul acestuia. Modul de administrare a sumelor predate de client avocatului, pentru cheltuieli procesuale în interesul său, va fi stabilit prin convenţia dintre avocat şi client, în condiţiile prevăzute de statutul profesiei.  **(5)**Contractul de asistenţă juridică, legal încheiat, este titlu executoriu. Învestirea cu formulă executorie este de competenţa judecătoriei în a cărei rază teritorială se află sediul profesional al avocatului. Restanţele din onorarii şi alte cheltuieli efectuate de avocat în interesul procesual al clientului său se recuperează potrivit dispoziţiilor statutului profesiei. | La art. 30, după alin. (1) se introduce un nou aliniat, respectiv alin, 11, cu următorul cuprins:  ***(11) Onorariul se stabilește liber între avocat și client și  nu poate fi cenzurat de către organele judiciare sau alte autorități ale statului, cu excepția reducerii onorariilor avocațiale în cadrul soluționării cererilor având ca obiect acordarea cheltuielilor de judecată. În acest caz reducerea poate fi  realizată doar la cererea părții interesate, în cazul unei vădite disproporții între cuantumul onorariului și serviciile avocațiale prestate și fără a se coborî sub nivelul onorariului minimal stabilit sau recomandat de către Consiliul UNBR sau alte organisme profesionale.*** | Introducerea noului aliniat limitează ingerința instanțelor judecătorești asupra onorariilor, excluzând, pe de o parte, reducerea lor din oficiu și, pe de altă parte, reducerea lor sub nivelul minimalelor stabilite chiar si de asociatii profesionale (de ex asociatia avocatilor de drept bancar) |
| **Art. 34**  **(1)**Pentru asigurarea secretului profesional, actele şi lucrările cu caracter profesional aflate asupra avocatului sau în cabinetul său sunt inviolabile. Percheziţionarea avocatului, a domiciliului ori a cabinetului său sau ridicarea de înscrisuri şi bunuri nu poate fi făcută decât de procuror, în baza unui mandat emis în condiţiile legii.  **(2)**Sunt exceptate de la măsura ridicării de înscrisuri şi de la măsura confiscării:  **a)**înscrisurile care conţin comunicări între avocat şi clientul său;  **b)**înscrisurile care conţin consemnări efectuate de către avocat cu privire la aspecte referitoare la apărarea unui client.  **(3)** Nu vor putea fi ascultate şi înregistrate, cu niciun fel de mijloace tehnice, convorbirile telefonice ale avocatului şi nici nu va putea fi interceptată şi înregistrată corespondenţa sa cu caracter profesional, decât în condiţiile şi cu procedura prevăzute de lege.  **(4)** Raportul dintre avocat şi persoana pe care o asistă sau o reprezintă nu poate forma obiectul supravegherii tehnice decât dacă există date că avocatul săvârşeşte ori pregăteşte săvârşirea unei infracţiuni dintre cele prevăzute în art. 139 alin. (2) din Codul de procedură penală. Dacă pe parcursul sau după executarea măsurii rezultă că activităţile de supraveghere tehnică au vizat şi raporturile dintre avocat şi suspectul ori inculpatul pe care acesta îl apără, probele obţinute nu pot fi folosite în cadrul niciunui proces penal, urmând a fi distruse, de îndată, de către procuror. Judecătorul care a dispus măsura este informat, de îndată, de către procuror. Judecătorul dispune informarea avocatului. | Art.34 constituie o piesă importantă în instituția secretului profesional. Forma acestuia poate fi lesne îmbunătățită fie prin completarea si modificarea unor dispozitii în opinia dlui av Vasii, fie prin abrogarea dispozițiilor alin.2 care întărește posibilitatea organelor judiciare de a încălca inviolabilitatea secretului profesional în opinia dlui av. Stoica. Completările propuse de dl av Vasii sunt notate cu roșu iar cele al dlui av. Stoica cu verde  Propunerea av L Vasii - art. 34 se modifică și va avea următorul cuprins:  *(1) Pentru asigurarea secretului profesional, actele şi lucrările cu caracter profesional aflate asupra avocatului, a colaboratorilor sau angajaților, voluntarilor, internilor și auxiliarilor formei de exercitare a profesiei, în domiciliul , reşedinţa sau la sediul profesional al acestora, la sediile secundare sau puntele de lucru, la sediul baroului sau în spațiile rezervate pentru avocaţi ale instanţelor judecătoreşti,  precum și în orice alt spațiu utilizat, în condiţiile legii sau ale statului profesiei de avocat, pentru exercitarea profesiei de avocat,****sunt inviolabile.***  ***(11) Percheziționarea avocaților sau a angajaților*** *~~voluntarilor, internilor și auxiliarilor~~* ***formei de exercitare a profesiei, sau sediului acestora, a sediilor secundare și a punctelor de lucru, a sediului Baroului sau al U.N.B.R. sau a spațiilor rezervate pentru avocaţi ale instanţelor judecătoreşti,  precum și a oricărui altui spațiu utilizat, in condiţiile legii sau ale statului profesiei de avocat, pentru exercitarea profesiei de avocat, a domiciliului, reședinței avocatului sau ridicarea de înscrisuri şi bunuri nu poate fi făcută decât de procuror, în baza unui mandat emis în condiţiile legii.***  ***(12) La efectuarea percheziției si, corespunzător, a ridicării de înscrisuri sau bunuri,  va participa un membru al Consiliului  sau, în mod excepțional, un avocat desemnat de organele de conducere /decan sau de înlocuitorul acestuia ca reprezentant al Baroului pe raza căruia se desfăşoară activitatea judiciară. Acesta va fi desemnat deîndată de către Barou, în urma informării făcută de procuror, cel mai târziu odată cu prezentarea acestuia la locul efectuării activităţii judiciare. Neprezentarea reprezentantului  în maxim două/trei ore de la informarea Baroului cu privire la percheziție permite începerea și desfăşurarea percheziției în absența acestuia.***  ***(13) Este interzisă ridicarea de obiecte, sisteme electronice ȘI INFORMATICE, înscrisuri sau orice mijloace de probă ~~fără legătura cu obiectul cauzei în care s-a dispus percheziția~~[M1]. care pot fi reproduse sau replicate prin mijloace tehnice. Forma de exercitare a profesiei căreia îi aparțin sistemele informatice, suporții de stocare a informației sau înscrisurile ridicate în original cu ocazia percheziției are dreptul să obțină de la organul judiciar care instrumentează cauza copii sau duplicate necesare desfăşurării activităţii profesionale IN TERMEN DE 3 ZILE DE LA RIDICAREA ACESTORA. Cursul termenelor procesuale afectate de ridicarea unor asemenea bunuri se suspendă de drept până la eliberarea copiilor sau duplicatelor. Percheziția se înregistrează audio și video.***  (2) Sunt exceptate de la măsura ridicării de înscrisuri, de la obligaţia de predare a acestora şi de la măsura confiscării:  a) înscrisurile care conțin comunicări între avocat şi clientul său;  b) înscrisurile care conțin consemnări efectuate de către avocat cu privire la aspecte referitoare la apărarea unui client;  ***c) înscrisurile și datele încredințate de client.***  ***~~(2)Sunt exceptate de la măsura ridicării de înscrisuri şi de la măsura confiscării:~~***  ***~~a)înscrisurile care conţin comunicări între avocat şi clientul său;~~***  ***~~b)înscrisurile care conţin consemnări efectuate de către avocat cu privire la aspecte referitoare la apărarea unui client.~~***  (3) Nu vor putea fi ascultate şi înregistrate, cu niciun fel de mijloace tehnice, convorbirile telefonice ale avocatului şi nici nu vor putea fi interceptate şi înregistrate corespondența **si comunicările acestuia** cu caracter profesional, decât în condiţiile şi cu procedura prevăzute de lege.  (n.a. fără modificări)  ***4)*** Raportul dintre avocat și persoana pe care ***o consultă,*** o asistă sau o reprezintă, ***corespondența dintre aceștia și toate formele de comunicare dintre aceștia*** nu poate forma obiectul supravegherii tehnice ***sau al ridicării*** decât dacă există date că avocatul săvârșește ori pregătește săvârșirea unei infracțiuni dintre cele prevăzute în art. 139 alin. (2) din Codul de procedură penală. Dacă pe parcursul sau după executarea măsurii rezultă că activitățile de supraveghere tehnică au vizat și raporturile dintre avocat și suspectul ori inculpatul pe care acesta îl apără, probele obținute nu pot fi folosite în cadrul niciunui proces penal, urmând a fi distruse, de îndată, de către procuror. Judecătorul care a dispus măsura este informat, de îndată, de către procuror. Judecătorul dispune informarea avocatului.  ***(5) Încălcarea dispozițiilor alineatelor (1) – (4) se sancționează cu nulitatea absolută a actului prin care s-a dispus sau autorizat administrarea probei ori a procedeului probator prin care aceasta a fost administrată, iar probele astfel obținute vor fi excluse.***  ***(6) Avocatul nu poate fi complice al clientului său, nici subiect activ al infracțiunii de favorizare a făptuitorului în legătură cu asistența juridică acordată propriului client sau în legătură cu PERSOANELE ALE CĂROR FAPTE PRODUC EFECTE JURIDICE DEFAVORABILE CLIENTULUI ASISTAT, REPREZENTAT ORI CONSULTAT.***  ***(10) Declarația unei persoane privind raporturile juridice cu un avocat în legătură cu activitățile prevăzute de art.3 din prezenta lege nu va putea fi folosită, în procesul penal, împotriva acestuia.*** | Completarea lărgește sfera inviolabilității secretului profesonal depozitat în diferite spații (domiciliul, reședința avocatului, sediile baroului etc.) sau persoane (angajații sau auxiliarii formei)  In condițiile în care o serie de înscrisuri sunt exceptate de la ridicare, per a contrario celelalte nu sunt exceptate si pot fi ridicate. prin urmare, propun abrogarea acestei dispoziții care suprimă secretul profesional si are numai aparența unei eventuale garantări a acestuia. Conservarea de lege ferenda a excepției ar lipsi de conținut dispozițiile alin.3 si 4 in forma de lege lata sau in forma completata de lege ferenda. mai simplu, garanțiile instituite de dispozițiile art.3 si 4 privind excluderea de la supravegherea tehnica sunt efectiv suprimate. prin urmare propun suprimarea acestui cal troian prin abrogarea aliniatului 2. Dispozițiile pe care le doresc abrogate subrezesc si garanțiile instituite de legea procesuală care, în dispoziţiile articolului 306 din Codul de procedură penală garantează că secretul profesional al avocatului este opozabil procurorului (spre deosebire de secretul bancar și de secretul fiscal despre care aceeaşi dispoziţie spune că nu îi mai sunt opozabile procurorului după începerea urmării penale). Aceeaşi dispoziţie o găsim şi în Legea 78/2000 privind prevenirea, descoperirea şi sancționarea faptelor de corupţie.  forma curentă a legii instituie o interdicție sau o obligație de rezervă a organelor judiciare, lipsită de orice sancțiune procesuală, implicit imperfectă și ineficientă. completarea noastră introduce sancțiunea procesuală adecvată (nulitatea absolută în considerarea caracterului de ordine publică al secretului profesional) și consecința pe care o atrage de drept |
| **Art. 38**  **(1)**În exercitarea profesiei, avocaţii sunt parteneri indispensabili ai justiţiei, ocrotiţi de lege, fără a putea fi **asimilaţi** funcţionarilor publici, cu excepţia situaţiilor în care atestă identitatea părţilor, a conţinutului sau datei unui act.  (2)Avocatul este obligat să respecte solemnitatea şedinţei de judecată, să nu folosească cuvinte sau expresii de natură a aduce atingere demnităţii judecătorului, procurorului, altor avocaţi, părţilor sau reprezentanţilor acestora în proces.  (3)Avocatul nu răspunde penal pentru susţinerile făcute oral sau în scris, în forma adecvată şi cu respectarea prevederilor alin. (2), în faţa instanţelor de judecată, a organelor de urmărire penală sau a altor organe administrative de jurisdicţie şi nici dacă sunt în legătură cu consultaţiile oferite justiţiabililor ori cu formularea apărării în acea cauză ori pentru susţinerile făcute în cadrul consultaţiilor verbale sau consultaţiilor scrise acordate clienţilor, dacă ele sunt făcute cu respectarea normelor de deontologie profesională.  (4)Nerespectarea de către avocat a prevederilor alin. (2) şi (3) constituie abatere disciplinară gravă. Răspunderea disciplinară nu exclude răspunderea penală sau civilă.  (5)Nu constituie abatere disciplinară şi nici nu pot atrage alte forme de răspundere juridică a avocatului opiniile juridice ale acestuia, exercitarea drepturilor, îndeplinirea obligaţiilor prevăzute de lege şi folosirea mijloacelor legale pentru pregătirea şi realizarea efectivă a apărării libertăţilor, drepturilor şi intereselor legitime ale clienţilor săi. | *Art.38*  *(1) În exercitarea profesiei, avocații sunt parteneri indispensabili ai justiției, ocrotiți de lege, fără a putea fi* ***asimilați*** *funcționarilor publici, cu excepția situațiilor în care atestă identitatea părților, a conținutului sau datei unui act.* ***În scopul ocrotirii independenței avocatului, acesta nu va putea fi calificat drept funcționar public în întelesul legii penale în nicio împrejurare, generală sau excepțională.”***  *(3) Avocatul nu răspunde penal pentru susținerile făcute oral sau în scris, în temeiul unui contract de asistență juridică (legal incheiat) în forma adecvată și cu respectarea prevederilor alin. (2), în fața instanțelor de judecată, a organelor de urmărire penală,* ***a autorităților cu atribuții jurisdicționale, a notarilor publici și a executorilor judecătorești, a organelor administrației publice și a instituțiilor, precum și a altor persoane ~~juridice~~****, ~~, în condițiile legii și nici dacă sunt în legătură cu consultațiile oferite justițiabililor ori cu formularea apărării în acea cauză ori pentru susținerile făcute în cadrul consultațiilor verbale sau consultațiilor scrise acordate clienților.~~*  (4)Nerespectarea de către avocat a prevederilor alin. (2) ***~~şi (3)~~***  constituie abatere disciplinară gravă. Răspunderea disciplinară nu exclude răspunderea penală sau civilă. | Calificarea avocatului ca funcționar public în întelesul legii penale suprimă garanția independenței acestuia în condițiile în care avocatul ar putea deveni subiect activ al infracțiunilor de serviciu, bunăoară al neglijenței în serviciu. Simpla asimilare cu functionarul public este însa utilă din perspectiva eficientei actelor atestate de avocat, care devine similară cu cea a actelor autentice, în special în ipoteza completării de mai jos a art.43 care ar asigura aceeași forță și actelor atestate de avocat.  Forma curentă surprinde propunerea domnului av. Drumaru (atribuita eronat dlui av Bardan la pct.9 din Propuneri Congres GL1) și elimina două elemente nocive: Primul se referă la sintagma “*~~în condițiile legii~~*” care suprimă toată imunitatea enunțată mai sus. Cel de-al doilea se referă la imunitatea afirmațiilor din cuprinsul raportului cu clientul, care oricum nu poate face obiectul monitorizării potrivit disp art.34 alin.3 și 4 din Legea 51. Conservarea acestei dispoziții este în realitate dăunătoare avocatului fiindcă practic confirmă posibilitatea ingerinței în secretul profesional. Singura valență favorabilă avocatului o constituie exonerarea de răspundere în ipoteza divulgării comunicării de către propriul client (ipoteza care ar legitima conservarea dispoziției). Prin urmare, cred că eliminarea sau conservarea dispozitiei tebuie sa facă obiectul unei dezbateri serioase.  Alin.3 instituie o imunitate. Nerespectarea ei se referă la sintagma “*~~în condițiile legii~~*” care suprimă toată imunitatea enunțată mai sus și ar fi lipsită de sens în versiunea propusă de lege ferenda unde sintagma ar fi eliminată |
| **Art. 43**  **(1)**Avocatul este obligat să ţină evidenţele cerute de lege şi de statut cu privire la cauzele în care s-a angajat şi să achite cu regularitate şi la timp taxele şi contribuţiile stabilite pentru formarea bugetului baroului şi a fondurilor Casei de Asigurări a Avocaţilor din România şi ale filialelor. Bugetul U.N.B.R. este format din contribuţiile barourilor, stabilite conform legii şi statutului profesiei.  **(2)Actele întocmite de avocat** pentru ţinerea evidenţelor profesionale cerute de lege, precum şi pentru legitimarea faţă de terţi a calităţii de reprezentant **au forţa probantă deplină până la înscrierea în fals**. | ***(2)Actele întocmite de avocat*** *pentru ţinerea evidenţelor profesionale cerute de lege, precum şi pentru legitimarea faţă de terţi a calităţii de reprezentant,* ***PRECUM ȘI CELE ATESTATE DE AVOCAT******au forţa probantă deplină până la înscrierea în fals****.* | Dupa cum afirmasem mai sus, la debutul art.38, simpla asimilare cu functionarul public este însa utilă din perspectiva eficientei actelor atestate de avocat, care devine similară cu cea a actelor autentice, în special în ipoteza acestei completări a art.43 care ar asigura aceeași forță și actelor atestate de avocat. |
| **Art. 45**  **(1)**Avocatul nu poate asista sau reprezenta părţi cu interese contrare în aceeaşi cauză sau în cauze conexe şi nu poate pleda împotriva părţii care l-a consultat mai înainte în legătură cu aspectele litigioase concrete ale pricinii.  **(2)**Orice contact dintre avocat şi o persoană cu interese contrare în cauza în care avocatul este angajat, reprezentantul acesteia sau un terţ care se dovedeşte că este interesat de soluţia ce se va pronunţa în cauză nu poate fi realizat decât cu acordul expres, prealabil, al clientului, în prezenţa clientului sau a persoanei desemnate de acesta.  **(3)**Avocatul nu poate fi ascultat ca martor şi nu poate furniza relaţii niciunei autorităţi sau persoane cu privire la cauza care i-a fost încredinţată, decât dacă are dezlegarea prealabilă, expresă şi scrisă din partea tuturor clienţilor săi interesaţi în cauză.  **(4)**Calitatea de martor are întâietate faţă de calitatea de avocat cu privire la faptele şi împrejurările pe care acesta le-a cunoscut înainte de a fi devenit apărător sau reprezentant al vreunei părţi în cauză.  **(5)**Dacă a fost ascultat ca martor, avocatul nu mai poate desfăşura nicio activitate profesională în acea cauză.  **(6)**Divulgarea de către avocat, fără drept, a unei informaţii confidenţiale din sfera privată a clientului său ori care priveşte un secret operaţional sau comercial care i-a fost încredinţat în virtutea aceleiaşi calităţi sau de care a putut să ia cunoştinţă în timpul desfăşurării activităţilor specifice profesiei constituie infracţiune şi se pedepseşte cu închisoare de la unu la 5 ani.  **(7)**Sunt obligaţi să respecte secretul profesional şi membrii organelor de conducere ale profesiei de avocat cu privire la aspectele de care au luat cunoştinţă în virtutea exercitării prerogativelor cu care au fost învestiţi.  **(8)**Nu constituie infracţiune fapta avocatului de nedenunţare a unor **infracţiuni** despre care ia cunoştinţă în exercitarea profesiei, cu excepţia următoarelor infracţiuni:  **1.**omor, ucidere din culpă sau altă infracţiune care a avut ca urmare moartea unei persoane;  **2.**genocid, infracţiuni contra umanităţii sau infracţiuni de război contra persoanelor;  **3.**cele prevăzute de art. 32-38 din Legea nr. 535/2004 privind prevenirea şi combaterea terorismului, cu modificările şi completările ulterioare.  În toate cazurile, este exonerat de răspundere avocatul care previne săvârşirea infracţiunii sau consecinţele acesteia în alt mod decât denunţarea făptuitorului.  **(9)**Avocatul nu poate îndeplini funcţia de expert sau de traducător în cauza în care este angajat apărător. | *(3) Avocatul nu poate fi ascultat ca martor și nu poate furniza relații niciunei autorități sau persoane cu privire la cauza care i-a fost încredințată,* ***cu excepția ipotezelor prevăzute expres de dispozițiile prezentei legi*** *(SE ABROGA continuarea* decât dacă are dezlegarea prealabilă, expresă şi scrisă din partea tuturor clienţilor săi interesaţi în cauză).  ***(4)****Calitatea de martor are întâietate faţă de calitatea de avocat cu privire la faptele şi împrejurările pe care acesta le-a cunoscut înainte de a fi devenit apărător sau reprezentant al vreunei părţi în cauză* ***sau în orice altă cauză care are orice legătură, înrâurire sau care poate fi influențată de cauza unde ar putea fi audiat ca martor. Într-o asemenea ipoteză, audierea ca martor a avocatului ar putea opera numai după soluționarea definitivă a cauzei în care a asigurat apărarea.***  *(5) Dacă a fost ascultat ca martor,* ***iar ordonanța sau încheierea prin care s-a dispus audierea acestuia nu a fost infirmată sau desființată ori declarația acestuia nu a fost exclusă,*** *avocatul nu mai poate desfășura nicio activitate profesională în acea cauză.* ***Dispozițiile art.88 alin.2 lit.b) și ale art.114 alin.3 din Codul de procedură penală se modifică în mod corespunzător, astfel încât să asigure o garanție eficace dreptului părții de a îsi alege avocatul.* In ipoteza infirmării au desființării ordonanței sau *încheierii prin care s-a dispus audierea acestuia și în ipoteza excluderii declarației avocatului, toate probele administrate ulterior, fără participarea avocatului care solicitase să participe la efectuarea urmăririi penale, se exclud sau se înlătură la cererea părții al cărei drept la apărare a fost încălcat.***  *(8) Nu constituie infracțiune fapta avocatului de nedenunțare a unor* ***fapte*** *despre care ia cunoștință în exercitarea profesiei, cu excepția următoarelor fapte,* ***numai în măsura în care nu și-au consumat sau nu și-au epuizat efectele:***  ***1.****omor sau altă infracțiune care a avut ca urmare moartea unei persoane,* ***exceptând uciderea din culpă ;***  *2.genocid, infracțiuni contra umanității sau infracțiuni de război contra persoanelor;*  *3.cele prevăzute de art. 32-38 din Legea nr. 535/2004 privind prevenirea și combaterea terorismului, cu modificările și completările ulterioare.*  *(8 indice 1) În toate cazurile, este exonerat de răspundere avocatul care previne săvârșirea infracțiunii sau consecințele acesteia în alt mod decât denunțarea făptuitorului.*  ***(8 indice 2) Avocatul nu răspunde penal în ipoteza în care organele judiciare au fost sesizate pe orice altă cale.***  ***(8 indice 3) Avocatul nu răspunde nici pentru nedenunțarea faptelor oricăror alte persoane care produc efecte în privința clientului său, exceptând faptele enumerate în dispozițiile art.45 alin.8 care nu și-au consumat sau nu și-au epuizat efectele.*** | Forma curentă a legii lipsește de conținut garanția secretului profesional (care este mult mai eficient asigurată de dipoziția statutară corespondentă - art.8). Prin urmare, se impune modificarea legii astfel încât să fie cu adevărat asigurat secretul profesional, în limitele prevăzute de prezenta lege sau, preferabil, de lege ferenda.  În practică, avocatul asistă la diverse incidente care pot surveni în timpul anchetelor și care sunt cercetate frecvent ca infractiuni de serviciu sau infracțiuni de ultraj, în care avocatul este deseori ascultat ca martor, fie în favoarea, fie în defavoarea clientului sau. O asemenea audiere poarta asupra relației dintre avocat si clientul sau si determina de cele mai multe ori încetarea raporturilor, afectând astfel componenta dreptului la apărare privind alegerea avocatului. Soluția din completarea propusă tinde să conserve dreptul al alegerea avocatului, prorogând eventualul conflict după epuizarea obligațiilor decurgând din raportul cu partea.  Completarea propusă vine să protejeze avocatul și dreptul părții la alegerea acestuia, instituind un remediu (destul de palid) pentru un eventual abuz de drept sau exces de zel al organelor judiciare. astfel, se limitează într-o oarecare măsură eventuala exercitare potestativa a atribuțiilor organelor judiciare care, prin simpla citare a avocatului în calitate de martor pot determina înlăturarea sa din cauză, contrar disponibilității părții care l-a ales. O asemenea ipoteză prezintă și multe implicații extraprocesuale, bunăoară de ordin financiar, vizând eventuala restituire a unor onorarii pentru care se vor fi achitat deja contribuții și/sau taxe  În primul rând, legea penală incriminează nedenunțarea unor FAPTE, nu a unor infracțiuni (care presupun existența unei condamnări definitive). În al doilea rând nedenunțarea vizează numai faptele care pot constitui infracțiuni contra vieții, nu și finanțarea terorismului si celelalte  Problema importantă pe care o ridică aceste dispoziții o constituie lipsa oricărei limitări a  obligației avocatului de a denunța. Astfel, avocatul este condiționat sa își denunțe inclusiv propriul client, chiar și după consumarea faptei sau chiar si după sesizarea orgaenlor judiciare. Intr-o ipoteza nu chiar absurda, avocatul ar putea fi ascultat ca martor în cursul procesului penal cu privire la o eventuală mărturisire pe care i-ar fi făcut-o propriul client. În consecință, consider că se impune modificarea alin.8 si completarea lui cu alin propuse în continuare respectiv alin 8 indice 1 - 8 indice 3 |

1. **V. Dongoroz, S. Kahane, I. Oancea, I. Fodor, N. Iliescu, C. Bulai, R. Stănoiu**, *Explicații teoretice ale Codului penal român, Partea Generală, Vol. I*, Editura Academiei Republicii Socialiste România, București, 1969, p. 44. [↑](#footnote-ref-1)